hotchpotch/miracl-hf-unified huggingface dataset:
เทียนสัตตบุษย์
เทียนสัตตบุษย์ (, ชื่อวิทยาศาสตร์: "Pimpinella anisum") เป็นพืชล้มลุกปีเดียวในวงศ์ผักชี (Apiaceae) ความสูง 30-75 ซม. ใบเป็นใบเดี่ยว ขอบใบอาจหยักลึกเป็นแฉกแบบขนนก หรือเป็นรูปไข่ ดอกเป็นช่อแบบก้านซี่ร่มหลายชั้น กลีบดอกมี 5 กลีบ สีขาวอมเหลือง ผลเป็นผลแห้งรูปไข่ สีน้ำตาลอมเขียวปนเทา มีถิ่นกำเนิดในบริเวณเมดิเตอร์เรเนียนและเอเชียตะวันตกเฉียงใต้
เทียนสัตตบุษย์มีกลิ่นหอมและรสหวาน ใช้แต่งกลิ่นอาหาร ขนมหวาน ลูกกวาด ขนมปัง และเครื่องดื่ม นอกจากนี้ผลยังใช้เป็นยาขับเสมหะ ขับลม ขับเหงื่อ มีฤทธิ์ฆ่าเชื้อราและใช้แก้อาการท้องอืดท้องเฟ้อในคนที่เป็นหอบหืด ในประเทศอินเดียจะใช้ใบและรากเป็นเครื่องเทศ โดยเข้าเป็นเครื่องแกงแบบอินเดีย และใช้เมล็ดในการเพิ่มรสชาติให้กับซุป ซอสต่าง ๆ ขนมปัง เค้ก เป็นต้น
ผลเทียนสัตตบุษย์มีน้ำมันระเหยง่ายร้อยละ 1.9 – 3.1 เมื่อนำมากลั่นด้วยไอน้ำ จะได้น้ำมันเทียนสัตตบุษย์ (anise oil) ซึ่งมีสารสำคัญคืออเนโทล (anethole) ร้อยละ 80-90 น้ำมันนี้ใช้แต่งกลิ่นอาหาร เครื่องดื่ม น้ำยาบ้วนปาก สบู่ เครื่องหอมอื่น ๆ และบุหงา ใช้แต่งกลิ่น อาหาร เครื่องดื่ม ลูกกวาด สุรา ใช้เป็นยาแก้ท้องอืดท้องเฟ้อในเด็ก สุราที่ปรุงด้วยน้ำมันชนิดนี้เรียกสุราอาหนี
วอลเลย์บอลชายชิงแชมป์นอร์เซกา 2007
วอลเลย์บอลชายชิงแชมป์นอร์เซกา 2007 () เป็นครั้งที่ 20 ของการแข่งขัน ระหว่างวันที่ 16–21 กันยายน ณ อนาไฮม์, สหรัฐอเมริกา
ณพล พรมสุวรรณ
ณพล พรมสุวรรณ ( (อดีต: ตรีพล พรมสุวรรณ; Triphon Phromsuwan; ชื่อเล่น: ต๊อป; เกิดเมื่อวันที่ 11 กันยายน พ.ศ. 2522 ที่จังหวัดราชบุรี) เป็น นักแสดง, พิธีกร, ผู้ประกาศข่าว และดีเจคลื่น FM.one 103.5 ช่วงเวลา 19.30-22.00น. วันจันทร์-ศุกร์
เข้าสู่อาชีพนักแสดงจากการประกวด Exact Star Search ปัจจุบันนอกจากอาชีพในวงการบันเทิงณพล (ตรีพล) พรมสุวรรณยังเป็นผู้บริหารของ About US. Maternity Center(About US. Clinic) ซึ่งเป็นศูนย์เวชศาสตร์มารดาและทารกในครรภ์อีกด้วย
ตรีพล เปลี่ยนชื่อจริง เป็น "ณพล" เมื่อปลายปี พ.ศ. 2560
ในเดือนมีนาคม พ.ศ. 2561 ณพลได้จัดทำเฟสบุ๊คเพจเกี่ยวกับการท่องเที่ยวที่ชื่อว่า "เที่ยวกับคุณแม่-Journey with mother" ที่บอกเล่าการเดินทางไปยังสถานที่ท่องเที่ยว และกิจกรรมต่างๆของณพล และคุณแม่ฉันทนี ถือเป็นเพจท่องเที่ยวที่น่าสนใจและมีกลุ่มเป้าหมายที่ชัดเจน
ณพล พรมสุวรรณ จบการศึกษาชั้นมัธยมศึกษาตอนต้น จากโรงเรียนสามเสนวิทยาลัย ชั้นมัธยมศึกษาตอนปลาย จากโรงเรียน ภ.ป.ร. ราชวิทยาลัย ในพระบรมราชูปถัมภ์ ระดับปริญญาตรี ภาควิชาศิลปะการแสดง คณะนิเทศศาสตร์ มหาวิทยาลัยกรุงเทพ และระดับปริญญาโท สาขาการบริหารสื่อสารมวลชน คณะวารสารศาสตร์และสื่อสารมวลชน มหาวิทยาลัยธรรมศาสตร์
เอ็ดมันตัน
เอ็ดมันตัน () เป็นเมืองหลวงของรัฐแอลเบอร์ตา ประเทศแคนาดา ตั้งอยู่ริมฝั่งแม่น้ำนอร์ทซัสแคตเชวัน เมืองมีประชากร 877,926 คนในปี ค.ศ. 2014 ทำให้เป็นเมืองใหญ่เป็นอันดับสองของรัฐแอลเบอร์ตา และเป็นเทศบาลที่ใหญ่เป็นอันดับ 5 ของประเทศ
เอ็ดมันตันเป็นเมืองศูนย์กลางด้านวัฒนธรรม การปกครองและการศึกษา ได้รับฉายาว่าเป็นเมืองเทศกาลของแคนาดา
เป็นที่ตั้งของศูนย์การค้าที่ใหญ่ที่สุดในอเมริกาเหนือ คือ เวสต์เอ็ดมันตันมอลล์ (เป็นศูนย์การค้าที่ใหญ่ที่สุดในโลกระหว่างปี ค.ศ. 1981 ถึง 2004) และฟอร์ตเอ็ดมันตันพาร์ก ที่ถือเป็นพิพิธภัณฑ์มีชีวิตทางประวัติศาสตร์
ไอเซนชตัดท์
ไอเซนชตัดท์ (; , , ) เป็นเมืองในประเทศออสเตรีย เมืองหลวงของรัฐบูร์เกนลันด์ มีประชากร 13,165 คน (ค.ศ. 2012)
อิกิเก
อิกิเก () เป็นเมืองท่าในประเทศชิลี และเป็นเทศบาลทางตอนเหนือของประเทศชิลี เป็นเมืองหลักของแคว้นตาราปากาและจังหวัดอิกิเก เมืองตั้งอยู่บนชายฝั่งมหาสมุทรแปซิฟิก ทางตะวันตกของปัมปาเดลตามารูกัล ซึ่งเป็นส่วนหนึ่งของทะเลทรายอาตากามา เมืองมีประชากร 180,601 คน (ค.ศ. 2012) เมืองพัฒนามาจากยุครุ่งเรืองของการทำเหมืองดินประสิวในทะเลทรายอาตากามา ในช่วงศตวรรษที่ 19
เดิมเป็นเมืองของประเทศเปรู ต่อมาถูกชิลียึดครองโดยเป็นผลจากสงครามแปซิฟิก (ค.ศ. 1879–1883)
แบปทิสต์
นิกายแบปทิสต์ (ศัพท์ราชบัณฑิตยสถาน) หรือ แบ๊บติสต์ (ศัพท์โปรเตสแตนต์) () เป็นนิกายในศาสนาคริสต์ฝ่ายโปรเตสแตนต์ ชื่อของนิกายนี้มาจากหลักปฏิบัติที่ปฏิเสธการทำพิธีบัพติศมาแก่ทารก แต่ยอมรับเฉพาะพิธีบัพติศมาแก่ผู้เชื่อเท่านั้น
คณะแบปทิสต์กำเนิดขึ้นในระหว่างการปฏิรูปศาสนาฝ่ายโปรเตสแตนต์ในประเทศอังกฤษราวคริสต์ศตวรรษที่ 17 จากนั้นจึงแพร่ไปทั่วยุโรปเหนือ และทวีปอื่น ๆ ตามลำดับ
ในปี ค.ศ. 2008 พันธมิตรแบปทิสต์โลกรายงานว่ามีสมาชิกอยู่ทั้งสิ้นกว่า 41 ล้านคน และมีคริสตจักรกว่า 150,000 แห่งในสังกัด
ยศพล วัฒนะ
ยศพล วัฒนะ เกิดวันที่ 27 พฤษภาคม พ.ศ. 2538 ที่จังหวัดพระนครศรีอยุธยา เป็นนักกีฬาวอลเลย์บอลชายชาวไทย ผู้ทำหน้าที่ในตำแหน่งมือเซต ให้แก่สโมสรคอสโม เชียงราย
ช่วงปี พ.ศ. 2555 ยศพลได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลยุวชนชิงแชมป์เอเชีย 2012 ที่เตหะราน ซึ่งทีมของเขาสามารถเข้าสู่รอบ 8 ทีมสุดท้ายในเวลาต่อมา
เมื่อวันที่ 10 มกราคม พ.ศ. 2555 ยศพลได้ทำหน้าที่เป็นนักวอลเลย์บอลให้แก่โรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชน "กฟภ." อายุไม่เกิน 18 ปี ซึ่งเขาได้พาทีมคว้าแชมป์ โดยชนะโรงเรียนขามทะเลสอวิทยา ด้วยคะแนน 3–2 เซ็ต ส่วนในเดือนกรกฎาคมปีเดียวกัน ยศพลได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 4 ที่จัดขึ้น ณ สุราบายา, ประเทศอินโดนีเซีย ซึ่งทีมของเขาแพ้เจ้าภาพอินโดนีเซีย จึงทำได้ทีมของเขาได้เหรียญเงิน
เมื่อเดือนพฤษภาคม พ.ศ. 2556 ยศพลได้เป็นตัวแทนโรงเรียนนวมินทราชินูทิศ หอวัง นนทบุรี ในการแข่งขันวอลเลย์บอลเยาวชนชายชิงชนะเลิศแห่งประเทศไทย ซึ่งทีมของเขาสามารถเอาชนะโรงเรียนขามทะเลสอวิทยาด้วยคะแนน 3–2 เซ็ต ทำให้ทีมของเขาผ่านเข้ารอบชิงชนะเลิศ โดยทีมของเขาเป็นฝ่ายชนะทีมทหารอากาศ-เกร็กคู ในรอบชิงชนะเลิศด้วยคะแนน 3–1 เซ็ต
เมื่อเดือนมิถุนายน พ.ศ. 2556 ยศพลได้เป็นตัวแทนทีมชาติไทย เข้าร่วมการแข่ง อาเซียนสกูลเกมส์ ครั้งที่ 5 ที่จัดขึ้น ณ ฮานอย ประเทศเวียดนาม
เดือนตุลาคม พ.ศ. 2557 ยศพลได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย รุ่นอายุไม่เกิน 20 ปี 2014 ที่มานามา, ประเทศบาห์เรน ซึ่งทีมของเขาเป็นฝ่ายแพ้ทีมทีมชาติอิหร่านในรอบก่อนรองชนะเลิศด้วยคะแนน 3–0 เช็ต และในรอบชิงอันดับที่ 5-8 ทีมของเขาเป็นฝ่ายแพ้ทีมทีมชาติไต้หวัน ด้วยคะแนน 1–3 เซ็ต จึงทำให้ต้องมาชิงอันดับที่ 7 ผลปรากฎว่าทีมของเขาเป็นฝ่ายแพ้ทีมทีมชาติกาตาร์ ซึ่งทีมของเขาได้อันดับ 8
เมื่อเดือนธันวาคม พ.ศ. 2557 ยศพลได้รับเลือกให้เป็นหนึ่งในนักกีฬาวอลเลย์บอลทีมชาติไทย เข้าร่วมการแข่งขันมหกรรมกีฬามหาวิทยาลัยแห่งอาเซียน ครั้งที่ 17 ที่จัดขึ้น ณ ปาเล็มบัง ประเทศอินโดนีเซีย
และในเดือนมกราคม พ.ศ. 2558 ยศพลถูกเรียกเข้าเก็บตัวกับทีมชาติชุดปัจจุบันเพื่อฝึกและเตรียมความพร้อมในการแข่งขันวอลเลย์บอล 2 รายการ คือ วอลเลย์บอลชายชิงแชมป์เอเชีย รุ่นอายุไม่เกิน 23 ปี 2015 ที่ ประเทศพม่า และ วอลเลย์บอลในซีเกมส์ ที่ ประเทศสิงคโปร์
ค้างคาวหน้ายักษ์ทศกัณฐ์
ค้างคาวหน้ายักษ์ทศกัณฐ์ (; ชื่อวิทยาศาสตร์: "Hipposideros armiger") เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศจีน, อินเดีย, ลาว, มาเลเซีย, พม่า, เนปาล, ไต้หวัน, ไทย และเวียดนาม
ค้างคาวหน้ายักษ์ทศกัณฐ์ มีลักษณะคล้ายกันอย่างใกล้ชิดกับค้างคาวหน้ายักษ์สามหลืบ ("H. larvatus") อย่างไรก็ตาม ค้างคาวหน้ายักษ์ทศกัณฐ์จะมีขนาดใหญ่กว่า และมีแผ่นจมูกหลักในแต่ละด้านสี่แผ่นไม่ใช่สามแผ่น โดยค้างคาวชนิดนี้มีความยาวแขนเหยียดถึง 9.8 ซม. และมีน้ำหนักถึง 47 กรัม
ว่านเพชรหึง
ว่านเพชรหึง () หรือที่เรียกว่า กล้วยไม้ยักษ์, กล้วยไม้เสือโคร่ง หรือ ราชินีแห่งกล้วยไม้ เป็นกล้วยไม้ที่ใหญ่ที่สุดในโลก ใช้เป็นยาแก้พิษแมลงกัดต่อยได้
ว่านเพชรหึงเป็นกล้วยไม้ซึ่งถือได้ว่าเป็นกล้วยไม้ที่ใหญ่ที่สุดในโลก เป็นกล้วยไม้ประเภทแตกกอ มีระบบรากอากาศ และมีลำต้นสูง อาจสูงถึงกว่า 3 เมตร ลำต้นมีเส้นผ่านศูนย์กลาง 3-5 ซม. ใบเป็นใบเดี่ยวออกเรียงสลับกันบนลำต้น ใบกว้างราว 3 เซนติเมตร ยาวราว 60 เซนติเมตร ใบอ่อน โค้งลงด้านล่าง ใบเมื่อแก่จัดจะร่วงหลุดไปจากลำต้นทิ้งรอยแผลเป็นไว้เป็นระยะๆ ที่มองคล้ายข้อบนลำต้น ดอกออกราวเดือนมิถุนายนถึงตุลาคม โดยจะออกดอกตามบริเวณยอด ครั้งละ 2-3 ช่อ และดอกจะทยอยบานติดต่อกันนานถึง 3 เดือน ช่อดอกมีทั้งชนิดช่อตั้งและช่อห้อย แต่ละช่ออาจยาวได้ 1.5-2 เมตร ก้านดอกยาว 15-30 ซม. ดอกมีกลีบดอก 5 กลีบ กลีบดอกหนามีพื้นกลีบสีเหลืองหรือเหลืองอมเขียว มีแต้มน้ำตาลหรือม่วงคล้ายกับลวดลายของเสือ เกสรตัวผู้ 3 อัน เกสรตัวเมีย 1 อัน มีรังไข่อยู่ 3 ห้อง ผลมี 3 พู รูปร่างยาว เมื่อผลแก่จะแตกออกเป็น 3 กลีบ มีเมล็ดสีดำขนาดเล็กอยู่มากมายปลิวไปตามลม
พบในเกาะนิวกินี, ประเทศอินโดนีเซีย, ประเทศมาเลเซีย, ประเทศฟิลิปปินส์
จีทีเอ สปาโน
จีทีเอ สปาโน () เป็น รถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท จีทีเอ มอเตอร์ บริษัทสัญชาติสเปน สปาโนแต่ละคันถูกผลิตที่เมืองบาเลนเซีย ประเทศสเปน สปาโนได้เริ่มวางแผนการผลิตตั้งแต่ปี ค.ศ. 2005 และเปิดตัวเป็นทางการครั้งแรกในปี ค.ศ. 2008 โดยใช้ชื่อว่า "จีทีเอ คอนเซปต์" และในปี ค.ศ. 2010 รถก็ได้มีการจำหน่ายและจัดส่งอย่างเป็นทางการ
สปาโน โฉมล่าสุดได้เปิดตัวในปี ค.ศ. 2013 ที่งานเจนีวามอเตอร์โชว์ มาพร้อมกับเครื่องยนตร์ขนาด 900 bhp (671 kW) กับแรงบิดที่ 1000 นิวตัน/เมตร
จีทีเอ สปาโน มีชื่อเสียงจากการเป็นรถในฉากแข่ง ร่วมกับ บูกัตติ เวย์รอน, แม็คลาเรน พี1, ซาลีน เอส7, ลัมโบร์กีนี เซสโต เอเลเมนโต และ คอนิกเส็กก์ อาเกียรา จากภาพยนตร์ "นีดฟอร์สปีด ซิ่งเต็มสปีดแค้น" ปี ค.ศ. 2014
ตัวถังภายนอกของรถได้รับการออกแบบ โดยนักออกแบบชาวบาเลนเซีย เซนโต พัลลาร์โด(Sento Pallardó) ตัวถังใช้วัสดุหลากหลายเข้าผสมกัน ได้แก่ คาร์บอน ไฟเบอร์, ไทเทเนียม, เคฟลาร์ ในส่วนของหลังคาได้ออกแบบ ให้เป็นหลังคาแก้ว ที่สามารถปรับรับแสงหรือลดรับแสงลงได้ สำหรับเครื่องยนต์นั้น ได้ใช้เครื่องยนต์ ซูเปอร์ชาร์จ V10 ของดอดจ์ ไวเปอร์ สามารถทำกำลังได้ถึง 820 แรงม้า และมีแรงบิดที่ 960 นิวตัน/เมตร
หนึ่งมิตรชิดใกล้
หนึ่งมิตรชิดใกล้ เป็นละครโทรทัศน์ไทยที่ออกอากาศในปีพ.ศ. 2549 แนวละคร คอมเมดี้ บทโทรทัศน์ ศุภกร เหรียญสุวรรณ, พิมพ์มาดา พัฒนอลงกรณ์, สกล วงษ์สิทธุ์วิเสส, สมประสงค์ เจียมบุญสม กำกับการแสดง สิริวิทย์ อุปการ, วิศเวศ บูรณะวิทยาวุฒิ ออกอากาศ ทุกวันอาทิตย์ เวลา 17.00 น. ทางโมเดิร์นไนน์ทีวี (เริ่มวันอาทิตย์ที่ 5 กุมภาพันธ์ พ.ศ. 2549)
เรื่องของคู่กัดคู่หนึ่งในออฟฟิศที่ผลิตรายการทางคลื่นวิทยุ รวมมิตรเรดิโอ ฝ่ายแรกคือ "แก้มบุ๋ม" (อรจิรา แหลมวิไล) สาวนักเรียนนอกจบใหม่ที่ได้รับมอบหมายให้มาบริหารบริษัทของครอบครัว ส่วนอีกฝ่ายหนึ่งคือ "นาย" (ณวัฒน์ กุลรัตนรักษ์) ผู้จัดการทั่วไป ซึ่งเป็นหัวแรงหลักในการผลิตรายการวิทยุแห่งนี้
ทั้งแก้ม และ นาย ไม่ได้เพิ่งเจอกันเป็นครั้งแรก ทั้งสองเคยเรียนอยู่ห้องเดียวกันสมัยมัธยม โดยนายจะเป็นเด็กนั่งหลังห้อง เป็นนักกีฬาและเดือนประจำโรงเรียน ส่วนแก้มเป็นเด็กสาวที่ตั้งใจเรียน หน้าตกกระ ใส่เหล็กดัดฟัน นั่งอยู่หน้าห้อง ด้วยความที่เป็นคนคนละแบบจึงทำให้เกิดการเขม่นกัน อีกทั้งแต่ละคนยังเคยทำให้ต่างฝ่ายต่างขายหน้ากัน จึงเป็นความไม่ถูกโฉลกที่ฝังใจกันมานาน
ไม่เพียงแต่ทะเลาะกันในออฟฟิศเท่านั้น เรื่องราวยิ่งวุ่นไปอีก เมื่อแก้มย้ายเข้าไปอยู่คอนโดห้องตรงข้ามกับนาย ทั้งคู่จึงกลายเป็นคู่กัดทั้งในออฟฟิศและที่บ้าน เวลาที่ทั้งสองคนกัดกันจะเหมือนคนที่ทันกัน ภาษามวยเรียกว่ามวยถูกคู่ คือไม่มีใครยอมใคร จนบางครั้งก็อดคิดไม่ได้ว่า สองคนนี้จะมีความรู้สึกลึกซึ้งต่อกัน
แต่นั่นคงเป็นได้แค่ความคิดเท่านั้น เพราะความจริงแล้วทั้งสองต่างก็มีแฟนกันอยู่แล้ว "วี" (ตรีพล พรมสุวรรณ) นักธุรกิจไฮโซเป็นแฟนที่แสนดีจะคอยดูแลแก้มบุ๋มตลอดวเลา ส่วน "อ้อแอ้" (เมย์ เฟื่องอารมณ์) คือแฟนสาวของนาย นิสัยขี้อ้อน รักและเชื่อฟังทุกอย่างที่นายบอก
และนอกจากคนทั้ง 4 คนแล้ว ออฟฟิศแห่งนี้ยังเต็มไปด้วยคนที่ต่างแบบต่างสไตล์มารวมตัวกันแบบไม่น่าเชื่อว่าจะมาอยู่ในที่แห่งนี้ได้ ซึ่งพอมารวมตัวกันแล้วกลับเกิดเป็นส่วนผสมที่น่าสนใจอย่างคาดไม่ถึง "ป้าอุษา" (พิสมัย วิไลศักดิ์) ผู้ก่อตั้งคลื่นวิทยุแห่งนี้ แม้ว่าจะวางมือให้หลานสาวมาบริหารแล้ว แต่แกก็ยังมาคอยป้วนเปี้ยนที่ออฟฟิศเสมอ โดยมี "ลุงอูฐ" (โย่ง เชิญยิ้ม) ดีเจเก่าแก่ที่ถึงจะหมดไฟในการทำงาน แต่ก็ยังคงสร้างสีสันให้กับคนในออฟฟิศ "จูดี้" ตุ้ยตุ่ย พุทธชาด) ดีเจรุ่นพี่ที่ชอบแทะเล็มเด็กหนุ่มๆ เสมอ โดยเฉพาะกับ "ธนา" (ป๊อบ คำเกษม) ดีเจรุ่นใหม่ที่ทั้งหล่อและเป็นที่หมายปองของสาวๆ รวมทั้ง "โก้" (มารุต ยุปานันท์) น้องชายของแก้มบุ๋มซึ่งเป็นดีเจเหมือนกัน แต่มีนิสัยกระล่อน เจ้าชู้ เอาตัวรอดเก่ง และสุดท้าย "ซัน" (สนธยา ชิตมณี) ฝ่ายประสานงานออฟฟิศ นิสัยดี ขี้เล่น จริงใจ ใสซื่อแบบชาวบ้าน
ค้างคาวหน้ายักษ์กุมภกรรณ
ค้างคาวหน้ายักษ์กุมภกรรณ (; ชื่อวิทยาศาสตร์: "Hipposideros turpis") เป็นสายพันธุ์ค้างคาวในวงศ์ค้างคาวหน้ายักษ์ ซึ่งพบในประเทศญี่ปุ่น, ไทย และเวียดนาม ที่อยู่อาศัยตามธรรมชาติของพวกมันคือป่าเขตอบอุ่น และค้างคาวชนิดนี้ได้ถูกคุกคามโดยการทำลายถิ่นฐานธรรมชาติ
พลีส
"PLEASE" เป็นเพลงซิงเกิ้ลเปิดตัวของนักร้อง อะตอม-ชนกันต์ รัตนอุดม กับแนวดนตรี โซล-ป็อป อะตอมยังประพันธ์เนื้อร้องและแต่งทำนองเอง และเรียบเรียงโดย กันต์ รุจิณรงค์ ,กวิน อินทวงษ์ ออกจำหน่ายในวันที่ 29 มกราคม พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่ โดยเนื้อหาเพลงบอกเล่าเรื่องราวความรัก ผ่านคำขอร้อง การร้องขอความรักเป็นคำขอร้องที่น่าสงสารเ­พราะสุดท้ายคำตอบที่ได้มันอาจจบ ด้วยความเศร้า อะตอม ชนกันต์เผยว่าเพลง พลีส เป้นเพลงที่ตนแต่งเองเมื่อตอนอกหักตอนปี พ.ศ. 2553 โดยมี บอล อพาร์ตเมนต์คุณป้า เป็นโปรดิวเซอร์
เพลง PLEASE ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ในปี พ.ศ. 2558 เพลง "PLEASE" ถูกขับร้องใหม่โดย เอิ๊ต-ภัทรวี ศรีสันติสุข ในเวอร์ชัน ANOTHER VERSION โดยเว­อร์ชั่นนี้ได้นำมาเรียบเรียงใหม่โดย เพิ่มศักดิ์ พิสิษฐ์สังฆการ เพื่อให้การบอกเล่าเรื่องราวการขอร้องครั้­งนี้มีมิติมากขึ้น
ในส่วนของดนตรีนั้นจะมีน้ำหนักที่มากขึ­้นแต่ยังคงมีกลิ่นของความหวานไว้เป็นคาแรคเตอร์ และครั้งนี้การดีไซน์เสียงร้องของ เอิ้ต-ภัทรวี นั้นยังถ่ายทอดพลังของการขอร้องได้อย่างน่าเห็นใจ ส่วนมิวสิกวิดีโอนั้นเผยแพร่ครั้งแรกในวันที่ 23 กรกฎาคม พ.ศ. 2558 ได้ไปถ่ายท­ำที่ประเทศญี่ปุ่น โดย เอิ้ต-ภัทรวี ได้เป็นคนออกไอเดียและยังช่วยคิดพล็อตเรื่องอีกด้­วย ในเอ็มวีนี้เราจะได้เห็นบทบาทการแสดงที่เป­็นตัวแทน ของหญิงสาวที่เหงาที่สุดในโลกจาก เอิ้ต- ภัทรวี
เบน วูลลาสตัน
เบน วูลลาสตัน () เกิดเมื่อวันที่ 14 พฤษภาคม ค.ศ. 1987 เป็นนักสนุกเกอร์อาชีพชาวอังกฤษจากเมื่องเลสเตอร์ เขาได้แชมป์รายการเก็บคะแนนย่อยในเพลเยอร์ทัวร์แชมเปียนชิป–อีเวนต์ 3 ในปี 2011 วูลลาสตันได้เข้าถึงรอบชิงในรายการเวลส์โอเพนแล้วแพ้ให้กับจอห์น ฮิกกินส์
ดับเบิลยูดับเบิลยูอี ฮาร์ตคอร์ แชมเปี้ยนชิพ
ดับเบิลยูดับเบิลยูอี ฮาร์ตคอร์ แชมเปี้ยนชิพ () เป็นตำแหน่งแชมป์เดี่ยวของ WWE ก่อตั้งขึ้นเมื่อ 2 พฤศจิกายน ค.ศ. 1998 ถึง 26 สิงหาคม ค.ศ. 2002
เข็มขัดแชมป์ถูกรวมเข้ากับแชมป์ WWE Intercontinental Championship ในวันที่ 26 สิงหาคม ค.ศ. 2002 โดยร็อบ แวน แดมเอาชนะแชมป์ WWE Hardcore Championship ทอมมี ดรีเมอร์ และต่อมาอีก 1 เดือนหลังแวน แดมได้เอาชนะเจฟฟ์ ฮาร์ดี ในแมทช์การปล้ำไต่บันไดเพื่อรวมแชมป์WWE Intercontinental Championship และWWE European Championship
แม็คลาเรน 12ซี
แม็คลาเรน 12ซี () หรือที่รู้จักกันในชื่อ แม็คลาเรน เอ็มพี4-12ซี () เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท แม็คลาเรน ออโตโมทีฟ บริษัทสัญชาติอังกฤษ รถได้เปิดตัวภายหลังการหายหน้าไปของรถจากค่ายแม็คลาเรน นับตั้งแต่สิ้นสุดสายการผลิต แม็คลาเรน เอฟ1 ในปี ค.ศ. 1998 และในเดือนกันยายน ปี ค.ศ.2009 12ซี ก็ได้รับการเปิดตัว และเริ่มวางจำหน่ายในช่วงกลางปี ค.ศ. 2011
เอ็มพี4-12ซี ได้รับการออกแบบโดย แฟรงค์ สเตเฟนสัน (Frank Stephenson) นักออกแบบรถยนต์ชาวอเมริกันที่มีชื่อเสียง รถทำจาก คาร์บอน ไฟเบอร์ และกำลังจากเครื่องยนตร์กลางลำท้ายจากแมคลาเรน รุ่น M838T ขนาด 3.8 ลิตร วี8 ทวิน-เทอร์โบ สามารถทำกลังได้ถึง 592 แรงม้า (441 kW; 600 PS) และให้แรงบิดที่ 601 นิวตัว/เมตร (443 lb·ft) รถได้นำเทคโนโลยีจากฟอร์มูลาวันมาปรับใช้ อาทิเช่น "เบรกพวงมาลัย" (Brake steer) ที่ทำให้ล้อหลังเบรกขณะทำความเร็วในช่วงโค้งเพื่อลดการเลี้ยวช้าของพวงมาลัย สำหรับระบบเกียร์ เป็นเกียร์ 7 จังหวะ ชนิดดูอัล-คลัทซ์
รถสามารถทำความเร็วสูงสุดอ้างอิงจากค่ายรถได้ถึง 333 กม./ชม. (207 ไมล์/ชม.) แต่จริงแล้วสามารถทำได้ถึง 343 กม./ชม. (213.2 ไมล์/ชม.) อ้างอิงจากสปอร์ตออโต้.ดีอี ในส่วนอัตราเร่ง 0-100 กม./ชม. อ้างอิงจาก แดรกไทม์.คอม ได้โพสต์ลงยูทูปว่า 12ซี สามารถทำได้ที่ 2.8 วินาที จึงเป็นรถที่แรงที่สุดอันดับที่ 3 ที่มีขายในท้องตลาด ในขณะนั้น
โฉมเปิดประทุน ในปี ค.ศ. 2012 ใช้ชื่อใหม่ว่า เอ็มพี4-12ซี สไปเดอร์ (MP4-12C Spider) ในเดือนกุมภาพันธ์ ค.ศ. 2014 แม็คลาเรนก็ได้เปิดตัว รุ่นต่อมาของ 12ซี คือ แม็คลาเรน 650เอส มาพร้อมกับการปรับปรุงส่วนของตัวถัง มีการพัฒนาเครื่องยนตร์และเทคโนเลยีทางเทคนิคอื่นๆ ในเดือนเมษายน 2014 แมคลาเรนก็ได้ยุติสายการผลิต 12ซี และให้ 650เอส มาเป็นรุ่นต่อไป
ชื่อของ เอ็มพี4-12ซี โดย เอ็มพี4 ย่อมาจาก McLaren Project 4 (ในอดีต "เอ็ม" หมายถึง มาร์ลโบโล บริษัทผลิตบุหรี่ ซึ่งเป็นสปอนเซอร์หลักของแม็คลาเรน) ส่วน 12 อ้างอิงถึง "คุณภาพ" ที่อ้างอิงจาก กำลัง น้ำหนัก อัตราการปล่อยคาร์บอนไดอ็อกไซด์ และระบบแอโรไดนามิก ซึ่งเป็นบรรทัดฐานของการผลิตทุกรุ่นของแม็คลาเรน และ ซี หมายถึง คาร์บอน ซึ่งต้องการเน้นถึงอนาคตที่แม็คลาเรนจะใช้วัสดุตัวถังนี้ในวงการมอเตอร์สปอร์ตต่อไป
มาสุ จรรยางค์ดีกุล
มาสุเกิดเมื่อวันที่ 9 มิถุนายน พ.ศ. 2537 ที่กรุงเทพมหานคร เป็นทั้งนักแสดง นายแบบ และดีเจ เริ่มเข้าสู่วงการบันเทิงครั้งแรกด้วยการเป็นดีเจในคลื่น Pynk98 ร่วมกับดีเจมะตูม และแสดงซิทคอมเรื่อง "คลื่นใสวัยปิ๊งค์" รับบทเป็น มาวิน ทางช่อง 5
มาสุจบการศึกษาระดับมัธยมศึกษาตอนต้นจากโรงเรียนรุ่งอรุณและระดับมัธยมศึกษาต้นปลายจากจากโรงเรียนวัดสุทธิวราราม และกำลังศึกษาต่อในระดับชั้นปริญญาตรีที่คณะนิเทศศาสตร์ มหาวิทยาลัยกรุงเทพ
มาสุเซ็นสัญญาเป็นนักแสดงในสังกัดของสถานีโทรทัศน์ไทยทีวีสีช่อง 3 มีผลงานละครเรื่องแรกคือ "หงส์ (เลือดมังกร)" รับบทเป็น อาสุง (วัยหนุ่ม) และขึ้นแท่นเป็นพระเอกเต็มตัวในละคร "บุรำปรัมปรา" รับบทเป็น แสนสมุทร
แม็คลาเรน ออโตโมทีฟ
แม็คลาเรน ออโตโมทีฟ () หรือ "แม็คลาเรน" คือ บริษัทผลิตรถสปอร์ตสัญชาติ อังกฤษ บริษัทได้ก่อตั้งขึ้นภายใต้ชื่อแบรนด์แม็คลาเรนในปี 1989 โดยนายรอน เดนนิส (Ron Dennis) ผู้ซึ่งเคยเป็นสมาชิกทีมฟอร์มูลาวันมาก่อน แม็คลาเรน เน้นการผลิตเฉพาะรถสปอร์ตที่สามารถวิ่งบนถนนทั่วไปได้ โดยใช้เทคโนโลยีจากฟอร์มูลาวันเข้ามาใช้เป็นฐานในการผลิต
ในปี 1999 แม็คลาเรน ตกลงกับเมอร์เซเดส ในความร่วมมือในการออกแบบและพัฒนา โดยได้ใช้เทคโนโลยีจากทีมงานของ แม็คลาเรน เทคโนโลยี เซนเตอร์ (McLaren Technology Centre) เพื่อสร้าง เมอร์เซเดส-เบนซ์ เอสแอลอาร์ แม็คลาเรน (SLR)
โรงแรมบีทู บูติก แอนด์ บัดเจท
โรงแรมบีทู บูติค แอนด์ บัดเจท () เป็นโรงแรมในประเทศไทย ภายใต้ชื่อ "บีทู" อยู่ภายใต้การบริหารงานของบริษัท จีพีซีเอ็ม กรุ๊ป จำกัด ปัจจุบันเปิดให้บริการทั้งหมดกว่า 32 สาขา ในประเทศไทย
โรงแรมบีทู บูติค แอนด์ บัดเจท โดยคุณนิรันดร์ จาวลา เจ้าของกิจการและประธานผู้บริหารบริษัทโกลเบิล พร็อพเพอร์ตี คอนเซาท์ติง แอนด์ แมเนจเม้นท์ จำกัด หรือ จีพีซีเอ็ม กรุ๊ป (บริษัทบริหารจัดการโรงแรมในเครือบีทู) เปิดให้บริการครั้งแรกที่จังหวัดเชียงใหม่ ในปี พ.ศ. 2549 โดยในปัจจุบันมีมากกว่า 32 สาขา ทั้งในประเทศไทยและต่างประเทศ เช่น เชียงใหม่,แม่ฮ่องสอน, เชียงราย, ลำปาง, กรุงเทพมหานคร, พัทยา (ชลบุรี), ภูเก็ต, ขอนแก่น, อุดรธานี รวมถึงประเทศลาว
จ้ง เหวย์จฺวิน
จ้ง เหวย์จฺวิน (; ; เกิด 20 เมษายน ค.ศ. 1989 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรปาอี
เมื่อเดือนกันยายน พ.ศ. 2557 จ้งได้เข้าแข่งขันรายการวอลเลย์บอลชายชิงแชมป์โลก 2014 ที่ประเทศโปแลนด์ โดยเขารับหน้าที่เป็นหัวหน้าทีม และพาทีมคว้าอันดับ 15 ของการแข่งขัน
ดวงใจปาฏิหาริย์
ดวงใจปาฏิหาริย์ เป็นละครโทรทัศน์ไทยแนว โรแมนติก-ดราม่า นำแสดงโดย ศรราม เทพพิทักษ์, สุวนันท์ คงยิ่ง และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 10 กรกฎาคม พ.ศ. 2549-15 สิงหาคม พ.ศ. 2549 ทุกวันจันทร์-อังคาร เวลา 20.20 - 22.20 น. ทางสถานีโทรทัศน์สีกองทัพบกช่อง 7 ผลิตโดย บริษัท เรด ดราม่า จำกัด เค้าโครงเรื่องโดย อัมรินทร์ธีรดา , วาทินีย์ โอฬาร์กร บทโทรทัศน์โดย วาทินีย์ โอฬาร์กร กำกับการแสดงโดย นพดล มงคลพันธ์
หนุ่มทายาทธุรกิจอสังหาริมทรัพย์ ที่อารมณ์ร้อน เอาแต่ใจตัวเอง และเอาเวลาใช้ชีวิตเหลวแหลกไปวันๆ เพราะคิดว่าตัวเองจะต้องตายเพราะอาการโรคหัวใจ แต่ชีวิตเขากลับเปลี่ยนไปจากเดิมเมื่อมาเจอ โมรินทร์ จิตรกรสาวที่เข้ามาสอนศิลปะให้และมาทำให้เขารู้จักคำ ว่า “รัก”
สาวที่รักงานศิลปะเป็นชีวิตจิตใจ มองโลกในแง่ดี และจับพลัดจับผรูมาเป็นครูสอนวาดรูปให้กับเตโช โดยบังเอิญแม้ว่าเธอจะไม่ชอบหน้าตั้งแต่แรกเห็น ทั้งนี้เพราะต้องการนำเงินมาให้ เมธิน พี่ชายต่างพ่อ-แม่ ที่ตนแอบหลงรักเอาไปสร้างศูนย์ให้กับเด็กๆ มาร่วมกิจกรรมและจะได้ไม่หันไปเป็นเด็กส่งยาอีก และความใกล้ชิดของเธอกับ เตโช ทำให้เกิดเป็นความรักขึ้นในที่สุด
ชายหนุ่มที่มีจิตใจดี มองโลกในแง่ดี เสียสละ เกลียดยาเสพติดเป็นอย่างมากเพราะฝังใจหลังจากเสียพ่อเพราะคนร้ายคดียาเสพติด ถึงขนาดคิดก่อตั้งศูนย์ให้เด็กๆ ที่เคยเป็นเด็กส่งยาได้มีกิจกรรมทำ แม้ว่าสิ่งที่ตนทำจะทำให้ตนเดือดร้อนครั้งแล้วครั้งเล่าก็ตาม
ลูกชายของ นพคุณ และเป็นแพทย์ประจำตัวของ เตโช ที่มีชีวิตค่อนข้างกดดัน เพราะมักจะเป็นคนที่รองรับอารมณ์ของ เตโช อยู่บ่อยๆ แถมยังถูกผู้เป็นพ่อคอยบังคับและงให้ทำตามทุกอย่างจนขาดความเป็นตัวของตัวเองไป และแอบหลงรัก พิมพรรณี ทั้งที่รู้ว่าเธอไม่สนใจ
ลูกสาวของครูผาด คนรักของเมธิน มีน้ำใจ เรียบร้อย อ่อนโยน เป็นมิตรกับทุกคน จะคอยช่วยก่อตั้งศูนย์กับเมธินเพื่อเด็กๆ แต่ต้องปกปิดความรักที่มีต่อ เมธิน เพราะไม่อยากให้ โมรินทร์ เสียใจเพราะก็รู้ดีว่า โมรินทร์ ก็แอบหลงรักชอบ เมธิน อยู่เช่นกัน
ลูกติดของ เทพิน ที่มีเสน่ห์แพรวพราว นิสัยร้ายกาจ ทะเยอทะยาน รักความสบาย พยายามทำทุกอย่างเพื่อต้องการเป็นคนรักของ เตโช เพราะหวังสมบัติของเขา และเป็นศัตรูตัวร้ายของ โมรินทร์ ที่คอยกลั่นแกล้งเธออยู่บ่อยๆเพราะไม่อยากให้ เตโช มาสนใจ
พ่อบ้านคนสำคัญที่คอยดูแล เตโช มาโดยตลอดหลังจากที่พ่อกับแม่ของเขาเสียไป มีนิสัยรักความยุติธรรม ซื่อสัตย์ และความซื่อสัตย์ที่มีต่อครอบครัวของ เตโช ทำให้เขาต้องบังคับให้ลูกชายตัวเองทำในสิ่งที่ตนต้องการมาตลอด โดยไม่นึกถึงจิตใจของลูก
เป็นพ่อของ เดือน ที่มีน้ำใจ เมตตากับเด็กทุกคน มีความมุ่งมั่นที่จะทำให้เด็กที่เคยพลาดติดยาเสพติดกลับมาเป็นคนดีในสังคมอีกครั้ง
ภรรยาของ ยุทธ ที่รักความสบาย หวังสมบัติ คอยบงการสามีที่หัวอ่อนให้ทำโน่นนี่เพราะหวังจะฮุบสมบัติของ เตโช แถมยังบงการให้ลูกสาวจับ เตโช อีกด้วย แต่ก็ถูก นพคุณ คอยขัดเพราะรู้ทันตลอด
เป็นลุงของ เตโช สามีของ เทพิน เป็นคนหัวอ่อน และไม่มีความคิดเป็นของตัวเองเลยเป็นเครื่องมือของ เทพิน หลอกใช้หลายต่อหลายครั้ง
น้องชายของโมรินทร์ เกิดกับธานีและพิมพรรณี นิสัยเป็นเด็กเอาแต่ใจ ไม่ชอบเข้าสังคม อยู่คนเดียวตลอด
ลูกสาวของโมรินทร์กับเตโช ถูกเลี้ยงเอาใจใส่ด้วยความรัก ตั้งแต่แบเบาะ นิสัยเป็นเด็กดีรักการเรียน รักพ่อรักแม่ พยายามให้ลูกไม้เป็นเพื่อนรัก แต่ลูกไม้ก็ยอมใจอ่อนให้
คุณพ่อรับจ้าง
คุณพ่อรับจ้าง เป็นละครโทรทัศน์ไทยแนว โรแมนติก-คอมเมดี นำแสดงโดย ศรราม เทพพิทักษ์, สุวนันท์ คงยิ่ง และนักแสดงชั้นนำอื่นๆ อีกมากมาย เริ่มออกอากาศตอนแรกวันที่ 17 กันยายน พ.ศ. 2547-17 ตุลาคม พ.ศ. 2547 ทุกวันศุกร์-อาทิตย์ เวลา 20.20 - 22.20 น. ทางสถานีโทรทัศน์สีกองทัพบกช่อง 7 ผลิตโดย บริษัท เรด ดราม่า จำกัด บทประพันธ์โดย ฉลอง เจยาคม บทโทรทัศน์โดย ทองเอก กำกับการแสดงโดย นพดล มงคลพันธ์
ทางหลวงเอเชียสาย 47
ทางหลวงเอเชียสาย 47 (AH47) เป็นถนนในโครงข่ายทางหลวงสายเอเชีย มีระยะทาง เริ่มต้นจากทางหลวงเอเชียสาย 43 ในเมืองกวาเลียร์ ประเทศอินเดีย และสิ้นสุดที่ทางหลวงเอเชียสาย 43 และทางหลวงเอเชียสาย 45 ในเมืองบังคาลอร์ ประเทศอินเดีย ทางหลวงสายนี้ผ่านเมืองต่าง ๆ ของประเทศ ได้แก่ กวาเลียร์ (AH43), ดูห์เล (AH46), และธาเน มุมไบ Belgaum และ บังคาลอร์ (AH43 และ AH45)
ทางหลวงเอเชียสายนี้ผ่านทางหลวงของอินเดีย 2 สาย ไดแก่ ทางหลวงแผ่นดินหมายเลข 3 และหมายเลข 4 และผ่านเมืองในรัฐต่าง ๆ ของอินเดีย ได้แก่ รัฐมัธยประเทศ รัฐมหาราษฏระ และรัฐกรณาฏกะ ดังนี้
ผักบุ้งกับกุ้งนาง
ผักบุ้งกับกุ้งนาง เป็นละครโทรทัศน์ไทย แนวดราม่า-โรแมนติก-คอมเมดี บทประพันธ์โดย โสภี พรรณราย โดยออกอากาศทั้งสองครั้งทางสถานีโทรทัศน์สีกองทัพบกช่อง 7 โดยในครั้งแรก สร้างเมื่อปี พ.ศ. 2547 ผลิตโดย บริษัท ดีด้า วิดีโอ โปรดักชั่น จำกัด บทโทรทัศน์โดย พิไลวรรณ บุญล้น (ดอกลำดวน) กำกับการแสดงโดย วัชรา สังข์สุวรรณ นำแสดงโดย,จีรนันท์ มะโนแจ่ม,วีรภาพ สุภาพไพบูลย์ ออกอากาศทุกวันจันทร์ - อาทิตย์ เวลา 18.30 - 19.25 น. ตั้งแต่วันที่ 20 สิงหาคม พ.ศ. 2547 ถึงวันที่ 12 กันยายน พ.ศ. 2547 และสร้างเป็นครั้งที่สอง ในปี พ.ศ. 2559 ผลิตโดย บริษัท มากกว่าฝัน จำกัด นำแสดงโดยซอนญ่า สิงหะ, ลิขิต บุตรพรมออกอากาศทุกวันจันทร์ - พฤหัสบดี เวลา 18.35 น. , วันศุกร์ เวลา 18.00 น. และวันเสาร์ - อาทิตย์ เวลา 18.20 น. ตั้งแต่วันที่ 6 เมษายน พ.ศ. 2559 ถึงวันที่ 2 พฤษภาคม พ.ศ. 2559
ชุย เจี้ยนจฺวิน
ชุย เจี้ยนจฺวิน (; ; เกิด 1 สิงหาคม ค.ศ. 1985 —) เป็นนักกีฬาวอลเลย์บอลชายทีมชาติจีน ปัจจุบันเขาเล่นตำแหน่งตัวตีด้านนอกให้แก่สโมสรเหอหนาน
เขาเป็นส่วนหนึ่งของทีมที่ทำให้ทีมได้รับเหรียญเงินในการแข่งขันเอเชียนเกมส์ 2006
เมื่อปี ค.ศ. 2008 เขาได้เข้าแข่งขันในรายการโอลิมปิกฤดูร้อน 2008 ที่กรุงปักกิ่ง ประเทศจีน
วอลเลย์บอลชายทีมชาติฟีจี
วอลเลย์บอลชายทีมชาติฟีจี () เป็นทีมชาติของประเทศฟีจี และเป็นส่วนหนึ่งในการแข่งขันวอลเลย์บอลระดับนานาชาติ ปัจจุบันอยู่อันดับที่ 96 ของโลก
ทางหลวงเอเชียสาย 48
ทางหลวงเอเชียสาย 48 (AH48) หรือที่รู้จักในชื่อ "ถนน SAARC" เป็นทางหลวงที่กำลังดำเนินการในโครงข่ายทางหลวงสายเอเชีย ระยะทางทั้งหมด จากเมือง Phuntsholing ประเทศภูฏาน และผ่านเมือง Jaigaon ประเทศอินเดีย ข้ามพรมแดนผ่าน Dooars ซึ่งเป็นพื้นที่ของรัฐเบงกอลตะวันตก และสิ้นสุดที่เมือง Changrabandha ใกล้กันกับพรมแดนประเทศบังกลาเทศ มีเป้าหมายเพื่อส่งเสริมความสัมพันธ์ด้านการค้าและการท่องเที่ยวระหว่าง 3 ประเทศ ซึ่งเป็นประเทศในสมาคมความร่วมมือแห่งภูมิภาคเอเชียใต้ (SAARC)
ทางหลวงเอเชียสาย 48 มีแนวเส้นทางเดียวกับทางหลวงเอเชียสาย 2 เป็นส่วนหนึ่งของโครงการลงทุนเชื่อมต่อถนนระหว่างประเทศของความร่วมมือทางเศรษฐกิจแห่งเอเชียใต้ (SASEC) ผ่านเส้นทางต่าง ๆ ได้แก่ ส่วนของรัฐเบงกอลตะวันตกผ่านทางหลวงอินเดีย NH-717, NH 31, NH 31C และ NH3417 A
ทางหลวงเอเชียสาย 48 เดิมมีระยะทางน้อยกว่า 1 กิโลเมตร ซึ่งเริ่มต้นจากเมือง Phuentsholing ถึงเมือง Jaigaon ต่อมาในเดือนกุมภาพันธ์ ค.ศ. 2008 คณะรัฐมนตรีแห่งอินเดียได้อนุมัติแก้ไขเพิ่มเติม จากถนนเดิมที่มีอยู่ให้เป็นทางหลวงสายเอเชีย โดยธนาคารพัฒนาเอเชียมีส่วนร่วมกับโครงการนี้ด้วย จึงได้มีการสำรวจและการจัดเตรียมพื้นที่การก่อสร้างขึ้นในปี ค.ศ. 2015
โครงการได้รับเงินทุนจากธนาคารพัฒนาเอเชีย โดยอนุมัติในเดือนมีนาคม ค.ศ. 2014 เป็นจำนวน 500 ล้านดอลลาร์สหรัฐสำหรับโครงการนี้ซึ่งรวมทั้งสาย 48 และบางส่วนของสาย 2
วอลเลย์บอลชายทีมชาตินิวซีแลนด์
วอลเลย์บอลชายทีมชาตินิวซีแลนด์ () เป็นทีมชาติของประเทศนิวซีแลนด์ และเป็นส่วนหนึ่งในการแข่งขันวอลเลย์บอลระดับนานาชาติ ปัจจุบันอยู่อันดับที่ 77 ของโลก
ทางหลวงสายทรานส์-สุมาตรา
ทางหลวงสายทรานส์-สุมาตรา () เป็นถนนแนวเหนือ-ใต้สายหลักในเกาะสุมาตรา ประเทศอินโดนีเซีย มีระยะทาง 2,508.5 กิโลเมตร และเชื่อมต่อตอนเหนือของเกาะที่เมืองบันดาอาเจะฮ์ เข้ากับตอนใต้ที่เมืองบันดาร์ลัมปุง โดยตัดผ่านเมืองใหญ่ต่าง ๆ เช่น เมดัน, ปาดัง และคาดว่าจะเริ่มพัฒนาถนนให้เป็นทางหลวงเต็มรูปแบบในเดือนมีนาคม ค.ศ. 2013 รวมถึงการซื้อที่ดิน
ถนนสายนี้เปรียบเสมือนหลอดเลือดแดงใหญ่ที่ช่วยขนส่งผู้อพยพย้ายถิ่นจากเกาะชวาไปยังเกาะสุมาตราซึ่งมีประชากรเบาบางกว่า รวมถึงขนส่งผู้ที่เดินทางจากเกาะสุมาตราไปยังจาการ์ตาและเมืองในเกาะชวา โดยทางหลวงสายทรานส์-สุมาตราตลอดทั้งสายอยู่ในโครงข่ายทางหลวงเอเชียสาย 25
ถนนสายนี้ประกอบไปด้วย 4 ส่วน ได้แก่ Jalan Raya Lintas Barat (Jalinbar), Jalan Raya Lintas Tengah (Jalinteng), Jalan Raya Lintas Timur (Jalintim) และ Jalan Raya Lintas Pantai Timur โดยถนนบางส่วนได้พัฒนาเป็นทางหลวงที่มีการควบคุม เช่น ถนนเมดัน−บินไจ ระยะทาง 20.5 กิโลเมตร และเปิดให้บริการระหว่างปี ค.ศ. 2005 และ ค.ศ. 2010
คันไตคอลเลกชัน
คันไตคอลเลกชัน (;) หรือชื่อย่อว่า คังโคะเระ () คือเกมออนไลน์แบบเล่นบนเว็บที่สร้างโดยทาง คะโดะกะวะเกมส์ และเปิดเซิร์ฟเวอร์โดย ดีเอ็มเอ็มดอตคอม เกมนี้เปิดในวันที่ 23 เมษายน พ.ศ. 2556 โดยทีมงานจะจับเรือรบของญี่ปุ่นในยุคสงครามโลกครั้งที่ 2 มาวาดใหม่ในรูปแบบสาวน้อย
ในเกมนี้เราจะได้รับบทเป็นผู้บัญชาการกองเรือรบ ที่ต้องบริหารจัดการทุกอย่างเกี่ยวกับกองเรือ ตั้งแต่สั่งต่อเรือ ซ่อมแซมเรือ ส่งเรือไปขนเสบียง หรือส่งกองเรือไปรบกับกองเรือศัตรูนาม
เกมนี้ประสบความสำเร็จอย่างสูงจนนำมาสร้างเป็นเกมในเวอร์ชันเครื่องเล่น PS Vita, เกมตู้โดยบริษัทเซก้า, ภาพยนตร์การ์ตูนทางโทรทัศน์ เมื่อปี พ.ศ. 2558 และฉายเวอร์ชันภาพยนตร์ เข้าฉายในประเทศญี่ปุ่นเมื่อวันที่ 26 พฤศจิกายน พ.ศ. 2559
คะลิปโซ
คะลิปโซ (; ) เป็นนิมฟ์ในเทพปกรณัมกรีก ผู้อาศัยบนเกาะโอจีเจีย (Ogygia) ซึ่งนางกักตัวโอดิสเซียสไว้หลายปี โดยทั่วไปกล่าวกันว่านางเป็นธิดาของไททันแอตลัส
ฮีเซียด (Hesiod) กล่าวถึงคะลิปโซตนอื่นหรือคะลิปโซตนเดียวกันนี้เป็นธิดาโอซีอานิด (Oceanid) หนึ่งของทีธิส (Tethys) และโอซีอานัส และซูโดอะพอลโลโดรัส (Pseudo-Apollodorus) เป็นธิดาเนียรีอิดหนึ่งของเนียรีอูส (Nereus) และดอริส (Doris)
วิลเลิม บาเรินตส์
วิลเลิม บาเรินตส์ (; ประมาณ ค.ศ. 1550 – 20 มิถุนายน ค.ศ. 1597) เป็นนักเดินเรือ นักทำแผนที่ และนักสำรวจแถบอาร์กติกชาวดัตช์ เขาเป็นหนึ่งในผู้บุกเบิกการเดินทางสู่ดินแดนอาร์กติกในยุคแรก ๆ
ในปี ค.ศ. 1594 เรือของบาเรินตส์ออกจากเกาะเตเซิล พร้อมกับเรืออีก 2 ลำซึ่งแยกกันค้นหาเส้นทางเดินเรือทางเหนือผ่านทางด้านเหนือของไซบีเรียและด้านตะวันออกของเอเชีย เขาไปถึงชายฝั่งตะวันตกของกลุ่มเกาะโนวายาเซมลยาและแล่นเรือต่อไปทางทิศเหนือจนต้องกลับลงมาเมื่อเรือเดินทางไปเจอภูเขาน้ำแข็ง ในปีถัดมา บาเรินตส์ร่วมเดินทางไปกับเรือ 7 ลำ ผ่านช่องแคบระหว่างชายฝั่งไซบีเรียกับเกาะไวกัช แต่จำต้องเดินทางกลับหลังจากพบว่าทะเลคารากลายเป็นน้ำแข็ง ความพยายามครั้งที่ 3 ในปี ค.ศ. 1596 ก็ล้มเหลวอีก ครั้งนี้เขาออกเดินทางไปกับเรือ 2 ลำซึ่งมียัน ไรป์ และยาโกบ ฟัน เฮมส์แกร์ก เป็นกัปตัน พวกเขาได้พบกลุ่มเกาะสฟาลบาร์ จากนั้นมุ่งหน้าไปยังกลุ่มเกาะโนวายาเซมลยา แต่เรือของบาเรินตส์ซึ่งมีเฮมส์แกร์กเป็นกัปตันก็ติดน้ำแข็งอยู่ริมชายฝั่งเกาะเหนือของกลุ่มเกาะ ลูกเรือจึงต้องใช้ชีวิตอยู่บนน้ำแข็งตลอดฤดูหนาว เมื่อถึงเดือนมิถุนายนของปีถัดมา น้ำแข็งที่จับเรืออยู่ยังไม่คลายตัว พวกเขาจึงลงเรือเล็กออกไปในทะเล แต่บาเรินตส์ก็เสียชีวิตกลางทะเลขณะกำลังอ่านแผนที่ ไม่เป็นที่ทราบแน่ชัดว่าร่างของเขาถูกฝังบนเกาะเหนือหรือถูกทิ้งในทะเล
แม้ว่าความพยายามในการไปถึงโลกตะวันออกของบาเรินตส์จะไม่บรรลุผล แต่การเดินทางครั้งนี้ก็เป็นหนึ่งในการเดินทางครั้งสำคัญที่สุดของการสำรวจมหาสมุทรอาร์กติกในคริสต์ศตวรรษที่ 16 และเป็นการเดินทางครั้งแรกที่กลุ่มผู้สำรวจสามารถเผชิญหน้ากับฤดูหนาวในแถบขั้วโลกได้สำเร็จ ประสบการณ์ของพวกเขาเป็นประโยชน์แก่นักเดินเรือรุ่นหลังของเนเธอร์แลนด์ในการกำหนดเส้นทางการจับปลาและการล่าวาฬที่มีประสิทธิภาพ
ทะเลแบเร็นตส์ (Barents Sea), เกาะแบเร็นตส์ (Barents Island) ในกลุ่มเกาะสฟาลบาร์ และบาเรนตส์บูร์ก (Barentsburg) นิคมชาวรัสเซียบนกลุ่มเกาะเดียวกันได้รับการตั้งชื่อดังกล่าวเพื่อเป็นเกียรติแก่วิลเลิม บาเรินตส์
นิวไคลด์ดึกดำบรรพ์
ในธรณีเคมีและธรณีฟิสิกส์นิวเคลียร์ นิวไคลด์ดึกดำบรรพ์ () หรือเป็นที่รู้จักกันในชื่อ ไอโซโทปดึกดำบรรพ์ เป็นนิวไคลด์ที่พบบนโลกที่ยังคงสภาพเดิมนับตั้งแต่ก่อนที่โลกก่อตัวขึ้น นิวไคลด์ดึกดำบรรพ์นี้เป็นสิ่งที่เหลือตกค้างมาจากบิกแบง นิวไคลด์อื่นๆในเอกภพ และจากซูเปอร์โนวา ซึ่งเกิดขึ้นก่อนที่จะมีระบบสุริยะ พวกมันประกอบไปด้วยนิวไคลด์ที่เสถียรแล้ว และมีอายุที่ยาวนานนับตั้งแต่เนบิวลาดาวฤกษ์ยุคแรก ผ่านการก่อตัวของดาวเคราะห์ จนกระทั่งถึงปัจจุบัน มีนิวไคลด์ที่เสถียรแล้ว 288 ตัวที่เป็นที่รู้จัก
มีนิวไคลด์เสถียร 254 ตัว ซึ่งเป็นนิวไคลด์ดึกดำบรรพ์โดยแท้ และมีอีก 34 ตัวที่มีครึ่งชีวิตที่ยาวนานพอที่จะรอดมาจากการกำเนิดโลก นิวไลคด์ดึกดำบรรพ์ 34 ตัวนี้ แบ่งเป็นไอโซโทปของธาตุ 28 ธาตุ เป็นของแคดเมียม เทลลูเรียม นีโอดีเมียม และยูเรเนียม อย่างละ 2 ตัว (Cd, Cd; Te, Te; Nd, Nd และ U, U) และซาแมเรียมมี 3 ตัว (Sm Sm Sm)
ท่าอากาศยานนานาชาติอัห์มดาบาด
ท่าอากาศยานนานาชาติอัห์มดาบาด (, SVPIA) เป็นท่าอากาศยานในพื้นที่นครอัห์มดาบาด ประเทศอินเดีย ห่างจากนครไปทางทิศเหนือประมาณ ตั้งชื่อตามรองนายกรัฐมนตรีคนแรกของอินเดีย (Sardar Vallabhbhai Patel) จัดว่าเป็นท่าอากาศยานที่หนาแน่นเป็นอันดับที่ 8 ของอินเดีย ด้วยจำนวนผู้โดยสาร 4.8 ล้านคนต่อปี (พ.ศ. 2557) เพิ่มขึ้นจากเดิม 5.38% อีกทั้งยังเป็นฐานการบินหลักของสายการบินต้นทุนต่ำ "สไปซ์เจ็ต" และเป็นฐานการบินรองของ แอร์อินเดีย, Blue Dart Aviation, GoAir และ Jet Airways
เปิดให้บริการครั้งแรกในปี ค.ศ. 1937 และเปิดอาคารผู้โดยสารระหว่างประเทศในปี ค.ศ. 1992 ได้รับคัดเลือกให้เป็นท่าอากาศยานนานาชาติครั้งแรกวันที่ 23 พฤษภาคม ค.ศ. 2000
มีอาคารผู้โดยสาร 4 แห่ง ได้แก่ อาคารภายในประเทศ, อาคารระหว่างประเทศ, อาคารสำรอง และอาคารสินค้า มีที่จอดรถ 45 ที่ และมีสะพานเชื่อมระหว่างอาคารภายในประเทศ และอาคารระหว่างประเทศ อาคารใหม่ได้รับแรงบันดาลใจจากอาคารท่าอากาศยานสิงคโปร์ชางงี
อาคารใหม่มีทางเลื่อน 500 เมตร เชื่อมต่อระหว่างอาคารเก่า 2 แห่ง
มีทางวิ่งเดียว ยาว
สเปซเอ็กซ์
บริษัทสเปซเอ็กซ์ (Space Exploration Technologies Corporation – SpaceX) เป็นบริษัทเอกชนทางด้านธุรกิจการขนส่งทางอวกาศ ประเทศสหรัฐอเมริกา สำนักงานใหญ่อยู่ที่เมืองฮาวโทรน, รัฐแคลิฟอร์เนีย สหรัฐอเมริกา ก่อตั้งขึ้นเมื่อปี พ.ศ. 2545 โดยมีเป้าหมายเพื่อลดค่าใช้จ่ายในการส่งจรวดสำหรับการตั้งอาณานิคมที่ดาวอังคารในอนาคต บริษัทนี้ได้พัฒนาจรวดขนส่ง 2 แบบ คือ ฟัลคอน 1 และ ฟัลคอน 9 โดยออกแบบโครงสร้างให้สามารถนำกลับมาใช้ใหม่ได้อีก และพัฒนายานอวกาศดรากอน สำหรับใช้กับจรวดแบบฟัลคอน 9 เพื่อส่งสินค้าสนับสนุนการปฏิบัติภารกิจบนสถานีอวกาศนานาชาติ ส่วนยานดรากอนแบบที่สามารถขนส่งมนุษย์ได้อยู่ในระหว่างการพัฒนา
ในปัจจุบัน สเปซเอ็กซ์ผลิตจรวดขนส่งอวกาศ 2 แบบด้วยกัน คือ จรวดแบบฟัลคอน 9 ซึ่งประสบความสำเร็จในเที่ยวบินแรก เมื่อวันที่ 4 มิถุนายน พ.ศ. 2553 และจรวดแบบฟัลคอนเฮฟวี ซึ่งมีแผนจะทำการบินครั้งแรกในปี พ.ศ. 2558 นอกจากนี้ สเปซเอ็กซ์ยังผลิตยานอวกาศแบบดรากอน ซึ่งเป็นยานอวกาศแบบปรับความดัน เพื่อใช้ส่งสินค้าไปยังวงโคจรต่ำของโลก และยานอวกาศแบบ ดรากอนไรเดอร์ (Dragon V2) ซึ่งอยู่ในระหว่างการปรับปรุงและทดสอบมาตั้งแต่ปี พ.ศ. 2557
วอลเลย์บอลชายทีมชาติจีน
วอลเลย์บอลชายทีมชาติจีน () เป็นตัวแทนของประเทศจีนในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้เคยได้อันดับ 8 ในโอลิมปิกฤดูร้อน 1984 ที่ ลอสแอนเจลิส รัฐแคลิฟอร์เนีย ประเทศสหรัฐอเมริกา และอันดับ 5 ในโอลิมปิกฤดูร้อน 2008 ทีมวอลเลย์บอลประเทศชั้นนำในทวีปเอเชีย ได้แก่ อิหร่าน, จีน, เกาหลีใต้ และ ญี่ปุ่น
วอลเลย์บอลชายทีมชาติจีนไทเป
วอลเลย์บอลชายทีมชาติจีนไทเป () เป็นตัวแทนของประเทศไต้หวันในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยสมาคมวอลเลย์บอลจีนไทเป
วอลเลย์บอลชายทีมชาติเกาหลีเหนือ
วอลเลย์บอลชายทีมชาติเกาหลีเหนือ () เป็นตัวแทนของประเทศเกาหลีเหนือในการแข่งขันวอลเลย์บอลระดับนานาชาติรวมถึงนัดกระชับมิตร
วอลเลย์บอลชายทีมชาติสิงคโปร์
วอลเลย์บอลชายทีมชาติสิงคโปร์ () เป็นตัวแทนของประเทศสิงคโปร์ในการแข่งขันวอลเลย์บอลระดับนานาชาติรวมถึงนัดกระชับมิตร
ทางหลวงสายแพน-ฟิลิปปินส์
ทางหลวงสายแพน-ฟิลิปปินส์ หรือที่รู้จักในชื่อ Maharlika Highway (ทางหลวงชั้นสูง, อิสระ) เป็นโครงข่ายถนนและเรือข้ามฟากที่เชื่อมต่อระหว่างเกาะต่าง ๆ ได้แก่ เกาะลูซอน เกาะซามาร์ เกาะเลย์เต และเกาะมินดาเนา ของประเทศฟิลิปปินส์ ซึ่งเป็นเส้นทางคมนาคมหลักที่เปรียบเสมือนกระดูกสันหลังของประเทศ
ถนนเริ่มต้นทางทิศเหนือที่ Laoag, Ilocos Norte และสิ้นสุดทางทิศใต้ที่ Zamboanga City มีระยะทางรวม และเป็นส่วนหนึ่งของทางหลวงสายเอเชีย โดยกำหนดหมายเลขเป็นทางหลวงเอเชียสาย 26
ทางหลวงนี้ได้ถูกเสนอขึ้นมาในปี ค.ศ. 1965 และสร้างขึ้นภายใต้การกำกับดูแลของเฟอร์ดินานด์ มาร์กอส ประธานาธิบดีคนที่ 10 ของฟิลิปปินส์ ผู้ออกแบบของรัฐบาลเชื่อว่าทางหลวงพิเศษและโครงข่ายถนนที่เชื่อมต่อกันจะกระตุ้นให้เกิดการผลิตทางการเกษตร โดยการลดค่าใช้จ่ายในการขนส่ง ส่งเสริมการพัฒนาสังคมและเศรษฐกิจที่อยู่นอกใจกลางเมืองอย่างกรุงมะนิลา และขยายการผลิตภาคอุตสาหกรรมทั้งตลาดในประเทศและต่างประเทศ การก่อสร้างได้รับการสนับสนุนโดยการกู้เงินจากสถาบันช่วยเหลือจากต่างประเทศ ซึ่งรวมถึงธนาคารโลกด้วย
ทางหลวงสายนี้ได้ทำการฟื้นฟูและปรับปรุงในปี ค.ศ. 1997 ด้วยความช่วยเหลือจากรัฐบาลญี่ปุ่น และขนานนามว่า ถนนมิตรภาพฟิลิปปินส์-ญี่ปุ่น ต่อมาในปี ค.ศ. 1998 กระทรวงการท่องเที่ยวได้ออกแบบแนวเส้นทาง 35 ส่วน ให้เป็น "ทางหลวงชมวิว" ด้วยสิ่งอำนวยความสะดวกที่พัฒนาสำหรับนักเดินทางและนักท่องเที่ยว
หนุมานนั่งแท่น
หนุมานนั่งแท่น (, ชื่อวิทยาศาสตร์: "Jatropha podagrica") เป็นไม้ประดับในวงศ์ยางพารา (Euphorbiaceae) มีถิ่นกำเนิดในทวีปอเมริกากลาง
หนุมานนั่งแท่นเป็นไม้พุ่ม สูงประมาณ 2.5 เมตร ลำต้นพองที่โคน ใบรูปไข่กว้างถึงรูปไข่กลับ ก้านใบยาว 10-20 เซนติเมตร ดอกแยกเพศออกเป็นช่อกึ่งช่อเชิงหลั่น ยาวถึง 26 เซนติเมตร แกนช่อดอกยาวถึง 20 เซนติเมตร ดอกเพศผู้ กลีบเลี้ยงรูปไข่กว้าง กลีบดอกรูปไข่กว้าง ฐานรองดอกรูปโถ เกสรเพศผู้ยาว 6-8.5 มิลลิเมตร ก้านชูเกสรเชื่อมกันที่โคน ดอกเพศเมีย กลีบเลี้ยงรูปรี ผลรูปรี มีลักษณะสามพู เส้นผ่านศูนย์กลาง 1.5 เซนติเมตร ปลายมน แตกทั้งแนวตั้งและแนวนอน เมล็ดรูปรี
ทุกส่วนของหนุมานนั่งแท่น โดยเฉพาะน้ำยางและเมล็ด มีสารออกฤทธิ์คล้ายท็อกซาลบูมิน (toxalbumin) ที่พบในละหุ่ง, สารกลุ่มฟอร์บอล (phorbol) ที่พบในสลอดและสบู่ดำ และสารแอลคาลอยด์กลุ่มไกลโคไซด์ หากสัมผัสถูกน้ำยาง จะเกิดอาการแพ้ บวมแดงแสบร้อน หากรับประทานเมล็ดเข้าไป จะทำให้เกิดอาการปวดหัว คลื่นไส้ อาเจียน ท้องเสีย กล้ามเนื้อชักกระตุก หายใจเร็ว การเต้นของหัวใจผิดปกติ ความดันโลหิตต่ำ
ข้ามสีทันดร
ข้ามสีทันดร เป็นนวนิยายที่แต่งโดย กฤษณา อโศกสิน ซึ่งเป็นนามปากกาของสุกัญญา ชลศึกษ์ ข้ามสีทันดรได้รับรางวัลหนังสือดีเด่นในปี พ.ศ. 2540 ข้ามสีทันดรเป็นนวนิยายที่มีเรื่องราวสะท้อนปัญหาครอบครัวที่เป็นอุทาหรณ์ให้สังคมได้ตระหนักถึงโทษพิษภัยของยาเสพติด ผูกแต่งเรียงร้อยเรื่องราวขึ้นมาในรูปนวนิยาย โดยนำการท่องเที่ยวแอฟริกาใต้มาประกอบเป็นฉากในเรื่องซึ่งสอดรับกันอย่างสมเหตุสมผลคล้องจองกันเป็นอันดี
ข้ามสีทันดรสร้างเป็นละครโทรทัศน์ถึง 2 ครั้งด้วยกัน ครั้งแรกเมื่อปี พ.ศ. 2542 โดยผู้จัด สุรางค์ เปรมปรีดิ์ ผู้ถือลิขสิทธิ์บทประพันธ์เรื่อง ข้ามสีทันดรในนามส่วนตัวเพียงแต่ผู้เดียว ไม่เกี่ยวกับช่อง 7 แต่อย่างใด เขียนบทโทรทัศน์โดย ศัลยา สุขะนิวัตติ์ กำกับการแสดงโดย สุชาติ ทับแป้น ละครเรื่องนี้ถือเป็นการเล่นละครโทรทัศน์ครั้งแรกของ ธีรภัทร์ สัจจกุล ในบทบาทสุดท้าทาย ประกบคู่กับนางเอก สุวนันท์ คงยิ่ง ร่วมด้วย จักรกฤษณ์ คชรัตน์, ทรงสิทธิ์ รุ่งนพคุณศรี, ดวงดาว จารุจินดา, ดวงตา ตุงคะมณี, วันชัย เผ่าวิบูลย์, พอเจตน์ แก่นเพชร ออกอากาศปี พ.ศ. 2542 ทาง ช่อง 7
และนำกลับมาสร้างใหม่อีกครั้งในปี พ.ศ. 2561 โดย บริษัท จันทร์ 25 จำกัด มอบทีมผลิต เพ็ญพุธ เขียนบทโทรทัศน์โดย กู๊ดโฮป กำกับการแสดงโดย อัษฎาวุธ เหลืองสุนทร แล้วเป็นการพลิกบทบาทครั้งสำคัญของ ธนวรรธน์ วรรธนะภูติ, พชร จิราธิวัฒน์, ศิรินทร์ ปรีดียานนท์, ร่วมด้วย เพ็ญพักตร์ ศิริกุล, นพพล โกมารชุน, อริศรา วงษ์ชาลี, ธนากร โปษยานนท์ และนักแสดงมากฝีมืออีกคับคั่ง ในเวอร์ชั่นครั้งนี้ได้ยกกองไปถ่ายทำไกลถึง แอฟริกาใต้ ตามเนื้อหาบทประพันธ์ ออกอากาศทุกวันพุธ - พฤหัสบดี เริ่ม 21 มิถุนายน พ.ศ. 2561 ทาง ช่อง 3
ยุพรา เพื่อนสนิทของ เดือนสิบ เห็นเธอเป็นทุกข์เรื่อง ดวล น้องชาย อีกทั้งปัญหาชีวิตมากมายรู้สึกสงสารอยากช่วยผ่อนคลาย จึงชวนเดือนสิบไปเที่ยว แอฟริกา กับคณะทัวร์ ที่มี ชีวาตม์ เป็นหัวหน้าคณะ ระหว่างเดินทางทุกคนในทัวร์ต่างตื่นเต้นกับการส่องสัตว์ ป่า นานาชนิด และ มหาสมุทรแอฟริกา จะมีเพียงแต่ เที่ยงวัน ชายหนุ่มซึ่งมีอดีตเคยติดเฮโรอีนมาเป็นเวลานาน 10 ปี เพียงคนเดียวที่มีทีท่าไม่แยแสต่อสิ่งที่พบเห็น ทำให้ นางสวาท ผู้เป็นแม่เฝ้าคอยดูด้วยความห่วงใยมากเกินปกติ จนเป็นที่ผิดสังเกตของเดือนสิบและทุกคน โดยเฉพาะ นางรื่นเริง ที่มักคอยจ้องจับผิดสองแม่ลูก เพราะนางรู้อดีตของเที่ยงวัน
ในระหว่างการเดินทางชีวาตม์ทำตัวเป็นหัวหน้าคณะที่ดี คอยดูแลลูกทัวร์ทุกคน โดยเฉพาะนางสวาทและเที่ยงวันที่มักจะแยกตัวไม่ยุ่งเกี่ยวกับใคร เที่ยงวันรู้สึกอึดอัดกับสายตาแปลก ๆ ของบางคนในคณะทัวร์ แต่ก็พยายามทำใจยอมรับสภาพความเป็นจริง เขาเริ่มสังเกตและทำความคุ้นเคยกับเดือนสิบ และหันมาเอาใจใส่มารดาที่คอยเฝ้าตามตัวเขาด้วยความห่วงใย ครั้งแรกเที่ยงวันรู้สึกหวาดระแวงเดือนสิบ เพราะคิดว่าเดือนสิบเป็นเหมือนคนอื่น ๆ ที่อยากรู้เรื่องการติดยาของเขา แต่เมื่อเห็นความร่าเริงสดใสและความเป็นกันเองของเดือนสิบและยุพรา เที่ยงวันรู้สึกสบายใจและคลายความอึดอัดลง แต่ในบางครั้งเที่ยงวันก็สังเกตเห็นว่าเดือนสิบมีนัยน์ตาที่เลื่อนลอย เคว้งคว้างเหมือนมีเรื่องอยู่ในใจ ยุพราพยายามบอกให้เดือนสิบลืมปัญหาที่บ้านและความกังวลในเรื่องของลำธารคนรักไปก่อน
ทางหลวงสายแพน-บอร์เนียว
ทางหลวงสายแพน-บอร์เนียว () หรือที่รู้จักในชื่อ ทางหลวงทรานส์-บอร์เนียว เป็นโครงข่ายถนนในเกาะบอร์เนียว เชื่อมต่อระหว่าง 2 รัฐของมาเลเซีย ได้แก่ รัฐซาบะฮ์และรัฐซาราวะก์ เข้ากับประเทศบรูไน ทางหลวงสายนี้ได้กำหนดหมายเลขเป็นทางหลวงเอเชียสาย 150 และทางหลวงมาเลเซียหมายเลข 1 ในรัฐซาราวะก์ ส่วนในรัฐซาบะฮ์กำหนดให้เป็นทางหลวงมาเลเซียหมายเลข 1, 13 และ 22 ทางหลวงสายนี้ได้ร่วมเป็นส่วนหนึ่งของโครงการระหว่างรัฐบาลทั้งสอง ตั้งแต่สมัยการก่อตั้งสหพันธรัฐมาเลเซียในปี ค.ศ. 1963 ซึ่งประกอบด้วยแหลมมลายู รัฐซาบะฮ์ รัฐซาราวะก์ และสิงคโปร์ การขาดแคลนโครงข่ายถนนในรัฐซาราวะก์เป็นเหตุหลักที่ต้องทำการก่อสร้าง ซึ่งแล้วเสร็จในปี ค.ศ. 1997 ทำให้รถยนต์สามารถเดินทางจากกูชิงไปยังโกตากีนาบาลูได้ อย่างไรก็ตามรัฐบาลก็ต้องยังสร้างเส้นทางใหม่เพื่อเชื่อมต่อพื้นที่ชนบทในรัฐซาราวะก์
การก่อสร้างทางหลวงทั้งหมดที่ประมาณการไว้ในส่วนของประเทศมาเลเซียมีระยะทาง แต่ ณ ปี ค.ศ. 2002 ก่อสร้างแล้วเสร็จไป คิดเป็นร้อยละ 95.2 ทางหลวงช่วงเตอนม–ซีปีตัง ซึ่งแล้วเสร็จในปี ค.ศ. 2006 เป็นช่วงที่ก่อสร้างไปแล้วล่าสุดของทางหลวงสายนี้ ส่วนการก่อสร้างในช่วงสุดท้ายจากกาลาบากันถึงเซอปูลุตคาดว่าจะเริ่มก่อสร้างในปี ค.ศ. 2008 ดังนั้นจึงคาดกันว่าทางหลวงสายแพน-บอร์เนียวตลอดทั้งสายจะเสร็จสมบูรณ์ภายใต้แผนเศรษฐกิจมาเลเซียที่ 9 ส่วนทางหลวงสายแพน-บอร์เนียวในประเทศอินโดนีเซียมีชื่อว่า "ทางหลวงสายทรานส์-กาลีมันตัน" ซึ่งเริ่มต้นทางทางตะวันตกที่เมืองปนตีอานักถึงเมืองเตเบดู
ทางหลวงเอเชียสาย 142
ทางหลวงเอเชียสาย 142 () เป็นส่วนหนึ่งของโครงข่ายทางหลวงสายเอเชีย ถึงแม้ว่าถนนสายนี้เป็นส่วนหนึ่งของทางหลวงสายเอเชีย แต่ก็ไม่มีการติดตั้งป้าย AH142 ในป้ายบอกทางของทางหลวงมาเลเซีย ผ่านทางหลวงต่าง ๆ ได้แก่ เอ็มอีซีไฮเวย์ (MEC Highway) (ทางหลวงมาเลเซียหมายเลข 222), ทางหลวง ตน ราซะก์ (ทางหลวงมาเลเซียหมายเลข 12), และทางหลวงมาเลเซียหมายเลข 1
ทางหลวงเอเชียสาย 143
ทางหลวงเอเชียสาย 143 () เป็นส่วนหนึ่งของโครงข่ายทางหลวงสายเอเชีย เป็นทางหลวงในประเทศสิงคโปร์ และเชื่อมต่อไปยังรัฐยะโฮร์ ประเทศมาเลเซีย เริ่มต้นจากฝั่งตะวันออกของสิงคโปร์ผ่านมายังตอนใต้แล้วขึ้นไปทางทิศตะวันตกเฉียงเหนือ ผ่านสะพานข้ามฝั่งไปยังรัฐยะโฮร์ เข้าทางพิเศษของมาเลเซีย (E3) ซึ่งเป็นเส้นทางที่ 2 ที่เชื่อมต่อไปยังสิงคโปร์ (ส่วนเส้นทางที่ 1 อยู่ฝั่งตะวันออก) และสิ้นสุดที่เมือง Senai
รัฐนิดวัลเดิน
รัฐนิดวัลเดิน () เป็นรัฐในประเทศสวิตเซอร์แลนด์ ตั้งอยู่ตอนกลางของประเทศ มีประชากร 40,287 คน (ค.ศ. 2007) โดยประชากร 4,046 คน (หรือราว 10%) เป็นชาวต่างชาติ เมืองหลวงของคือ ชตันส์
มอนต์พีเลียร์ (รัฐเวอร์มอนต์)
มอนต์พีเลียร์ () เป็นเมืองหลวงของรัฐเวอร์มอนต์ สหรัฐอเมริกา มีประชากร 7,855 คน (ค.ศ. 2010) เป็นเมืองหลวงของรัฐที่มีประชากรน้อยที่สุดในสหรัฐอเมริกา เมืองมีวิทยาลัยวิจิตรศิลป์เวอร์มอนต์ (Vermont College of Fine Arts) และสถาบันอาหารนิวอิงแลนด์ (New England Culinary Institute)
วอลเลย์บอลหญิงชิงแชมป์สโมสรโลก 2015
วอลเลย์บอลหญิงชิงแชมป์สโมสรโลก 2015 เป็นการแข่งขันชิงแชมป์สโมสรโลกครั้งที่ 9 จัดขึ้น ณ ซูริก, สวิตเซอร์แลนด์ ระหว่างวันที่ 6–10 พฤษภาคม พ.ศ. 2558
ฟุตบอลในซีเกมส์ 2015
การแข่งขันฟุตบอลในกีฬาซีเกมส์ 2015 ครั้งที่ 28 จัดขึ้นที่สนามกีฬาแห่งชาติสิงคโปร์, สนามฟุตบอล จาลัน เบซาร์, สนามฟุตบอล ไป่ฉาน, สิงคโปร์ ระหว่างวันที่ 29 พฤษภาคม ถึง 15 มิถุนายน 2558 การมอบเหรียญรางวัลจะมีขึ้นสำหรับการแข่งขันประเภททีมชาย
ผลการแข่งขัน ปรากฏว่า ไทย เป็นผู้ครองเหรียญทอง โดยในรอบชิงชนะเลิศ เอาชนะ พม่า ไปได้ 3-0 ประตู นับเป็นเหรียญทองครั้งที่ 15 จากการเข้าชิงทั้งหมด 19 ครั้ง และสามารถทำประตูคู่แข่งได้ถึง 24 ประตู โดยเสียไปแค่ประตูเดียวเท่านั้น
สนามฟุตบอลสามสนามที่จะใช้เป็นแมตช์เจ้าภาพการแข่งขันฟุตบอล:
การจับสลากแบ่งสายมีขึ้นเมื่อวันที่ 15 เมษายน พ.ศ. 2558.
โสภาพรรณ วิรุฬหมาศ
โสภาพรรณ วิรุฬหมาศ หรือ เชอร์รี่ เป็น นักแสดง นางงาม มีชื่อเสียงจากการเป็น มิสโกลบอินเตอร์เนชั่นแนลไทยแลนด์ 2013
เชอร์รี่เกิดเมื่อวันที่ 14 กันยายน พ.ศ. 2531 เป็นคนกรุงเทพฯ มีคุณพ่อเป็นชาวมาเลเซีย คุณแม่เป็นคนจีน เชอร์รี่เข้าวงการบันเทิงจากการประกวด มิสแกรนด์ไทยแลนด์ 2013 โดยได้รับตำแหน่งมิสโกลบอินเตอร์เนชั่นแนลไทยแลนด์ 2013
เชอร์รี่จบการศึกษาระดับปริญญาตรีจาก คณะศิลปศาสตร์ วิชาเอกการท่องเที่ยว มหาวิทยาลัยเทคโนโลยีราชมงคลธัญบุรี
กำลังศึกษาระดับปริญญาโท คณะนิเทศศาสตร์ มหาวิทยาลัยศรีปทุม
ฟัลคอน 9
ฟัลคอน 9(อังกฤษ: Falcon 9) เป็นชื่อตระกูลพาหนะขนส่งทางอวกาศที่ออกแบบและสร้างโดยสเปซเอ็กซ์ ซึ่งมีสำนักงานใหญ่อยู่ในเมืองฮาวทอร์น, แคลิฟอร์เนีย ตระกูลจรวดนี้ประกอบด้วยฟัลคอน 9 v1.0 และฟัลคอน 9 v1.1 และฟัลคอน 9-อาร์ ทั้งสองส่วนของจรวด ขับดันโดยเครื่องยนต์จรวดที่ใช้ออกซิเจนเหลว และน้ำมันก๊าดแบบ RP-1 เป็นเชื้อเพลิง ฟัลคอน 9 รุ่นปัจจุบัน มีระวางบรรทุก 13,150 กิโลกรัมขึ้นสู่วงโคจรต่ำของโลก และ 4,850 กิโลกรัมขึ้นสู่วงโคจรค้างฟ้า จรวดทั้ง 3 แบบ มีประสิทธิภาพอยู่ในระดับกลางของระบบขนส่งอวกาศ
จรวดฟัลคอน 9 และยานดรากอนชนะข้อเสนอภารกิจขนส่งสัมภาระขึ้น/ลงจากสถานีอวกาศนานาชาติ ในชื่อภารกิจ Commercial Resupply Services (CRS) ภายใต้โครงการ Commercial Orbital Transportation Services (COTS) ของนาซา และได้เริ่มเที่ยวบินแรกของภารกิจดังกล่าวเมื่อเดือนตุลาคม พ.ศ. 2555 จรวดฟัลคอนรุ่นแรก (v1.0) ทำการบินได้เพียง 5 เที่ยวบินเท่านั้น ก่อนจะปลดระวางไปเมื่อปี พ.ศ. 2556
โดยสเปซเอ็กซ์ใช้ฟัลคอน 9 v1.1 แทนรุ่นเดิม เริ่มทำการบินทดสอบในเดือนกันยายน พ.ศ.2556 และจะใช้รูปแบบของรุ่น 1.1 นี้เป็นหลักในการพัฒนาพาหนะขนส่งทางอวกาศ ชื่อ ฟัลคอน เฮฟวี นอกจากนี้จรวดฟัลคอนยังสามารถขนส่งมนุษย์ไปยังสถานีอวกาศนานาชาติในสัญญา Commercial Crew Transportation Capability อีกด้วย
ทางพิเศษสายฮาร์บิน–ถงเจียง
ทางพิเศษสายฮาร์บิน–ถงเจียง () โดยปกติมักเรียกว่า "ทางพิเศษฮาถง" () เป็นทางพิเศษที่เชื่อมต่อระหว่างเมืองฮาร์บิน มณฑลเฮย์หลงเจียง ประเทศจีน กับเมืองถงเจียง เจียมู่ซือ มณฑลเฮย์หลงเจียง แต่ในช่วงจากจังหวัดจี๋เสียนถึงถงเจียงยังไม่แล้วเสร็จ นอกจากนี้ ทางพิเศษสายนี้ยังเป็นทางหลวงสายเอเชีย กำหนดหมายเลขเป็น ทางหลวงเอเชียสาย 33 (AH33)
ทางพิเศษสายนี้เป็นทางพิเศษสายรองของทางพิเศษสายสุยเฟินเหอ–หม่านโจวหลี่ (G10) โดยทางพิเศษสายฮาร์บิน–ถงเจียงเริ่มต้นที่ทางพิเศษสายสุยเฟินเหอ–หม่านโจวหลี่ ที่เมืองฮาร์บิน ผ่านเมือง เจียมู่ซือ ชวังยาชาน และสิ้นสุดที่เมืองถงเจียง
ทางหลวงเอเชียสาย 34
ทางหลวงเอเชียสาย 34 (AH34) เป็นถนนในแนวตะวันออก–ตะวันตกในโครงข่ายทางหลวงสายเอเชีย มีระยะทาง 1,033 กิโลเมตร (6,450 ไมล์) จากเมืองเหลียนหยุนก่าง ประเทศจีน ผ่าน 4 มณฑล ได้แก่ มณฑลเจียงซู มณฑลอานฮุย มณฑลเหอหนาน มณฑลส่านซี และสิ้นสุดที่ทางหลวงเอเชียสาย 5 ในเมืองซีอาน มณฑลส่านซี
น้องใหม่ เมืองชุมแพ ท็อปไลน์
ศิลปิน น้องใหม่ เมืองชุมแพ ท็อปไลน์ มีชื่อจริงว่า กมลพร ศศิพิมณ ชื่อเล่น : นิด เกิดเมื่อวันจันทร์ ที่ 28 กันยายน พ.ศ. 2513 ที่บ้านหนองไผ่ อ.ชุมแพ จังหวัดขอนแก่นเป็นนักร้องลูกทุ่งหมอลำ มีผลงานอัลบั้มชุดแรกชื่อ นางเอกหมอลำช้ำรัก ตามด้วยอัลบั้มชุดที่ 2 จีบหนุ่มเขมร สาวน้ำพองฮ้องไฮ่ และอัลบั้มชุดที่ 3 นางสาวหล่วง แก้วใบเก่า ผัวเขาผู้บ่าวข่อย แฟนเขาคือเป้าหมาย ผัวป๋าขาเด้า
น้องใหม่ เมืองชุมแพ หรือชื่อเดิมว่า สมส่า จันกุดรัง ปัจจุบันเปลี่ยนเป็น สวัส ศศิพิมล มีบ้านเกิดอยู่ที่ ชุมแพ จ.ขอนแก่น อาศัยอยู่กับพ่อแม่ที่มีอาชีพทำนา ด้วยความที่พ่อเป็นคนที่มีดนตรีในหัวใจ ชอบเป่าแคน ดีดพิณให้ลูก ๆ ฟังอยู่เสมอ ส่วนแม่ก็เคยเรียนลำกลอนมาก่อน ยายก็จะชอบลำให้ฟังเพื่อกล่อมจนหลานๆ หลับ ด้วยเหตุนี้เองพอเริ่มโตจึงรู้ว่าตัวเองชอบหมอลำ และชอบร้องเพลงเป็นชีวิตจิตใจ เวลาแม่พาไปทำนาด้วย ซึ่งต้องเดินเป็น 10 กิโลทุกวัน น้องใหม่ก็จะร้องเพลงตลอดทาง น้องใหม่จึงได้เรียนถึงชั้นประถมศึกษาปีที่ 3 ที่โรงเรียนหนองไผ่ใต้ ด้วยฐานะทางบ้านที่ยากจน ทำให้ต้องย้ายไปอยู่ อ.ภูเขียว เพื่อไปเลี้ยงลูกของน้า ซึ่งมีอาชีพเป็นครู ระหว่างที่เลี้ยงลูก น้าก็จะสอนหนังสือบ้าง แต่น้องใหม่ก็อยากเข้าเรียนจึงส่งตัวเองเรียนด้วยการหางานร้องเพลงตามวงหมอลำ มีงานที่ไหนก็จะไปขอเขาร้องเพลงตลอด จนจบชั้น ป.6 หลังจากอยู่กับน้าเป็นเวลา 3 ปีก็กลับมาอยู่ที่ชุมแพบ้านเกิด และตั้งใจสมัครเรียนต่อ แต่พ่อแม่และพี่ ๆ ไม่สนับสนุนเพราะฐานะยากจนมาก ทำให้น้องใหม่รู้สึกกดดันและเครียด ด้วยความตั้งใจจริง น้องใหม่ก็ไปสมัครเรียนจนได้ และหาเงินเองด้วยการสมัครเป็นนักร้องวงหมอลำคณะ " น้องใหม่ เมืองชุมแพ " นอกจากนี้ ยังสมัครเป็นนักร้องที่วงของโรงเรียนอีกด้วย น้องใหม่ดำเนินชีวิตนักร้องวงได้ 4 ปี ช่วงนั้นกำลังเรียนขึ้นชั้น ม.5 น้องใหม่ก็พบกับมรสุมชีวิตหลาย ๆ ด้าน ถึงกับต้องลาออกจากโรงเรียนกลางคัน และเข้ามาเป็นนางเอกคณะน้องใหม่แบบเต็มตัว ได้แสดงเป็นนางเอกเรื่องแรก ชื่อเรื่องว่า " ทิดคนพาล จารย์ร้ายนัก " ซึ่งถือเป็นจุดเริ่มต้นชีวิตนางเอกหมอลำของเธอนั่นเอง
จากนั้นน้องใหม่ก็พัฒนาตัวเองใช้ความคิดสร้างสรรค์และประสบการณ์ต่าง ๆ ที่ได้จากการอยู่วงหมอลำ ออกแบบชุดแดนเซอร์ รวมทั้งกำกับการแสดงหมอลำ ซึ่งตอนนั้นคณะน้องใหม่ เมืองชุมแพ เริ่มมีชื่อเสียงเป็นที่รู้จักของชาวอีสาน ทางด้านครอบครัวหลังจากที่เห็นน้องใหม่ทำงานหนัก พบอุปสรรคมากมาย ก็เริ่มสงสารและหันมาคอยเป็นกำลังใจอยู่เคียงข้างเรื่อยมาจนถึงทุกวันนี้ รวมแล้วน้องใหม่ใช้ชีวิตการเป็นหมอลำทั้งสิ้น 19 ปี
จุดที่ทำให้เธอได้เข้ามาเป็นศิลปินนพพร ซิลเวอร์โกลด์ ก็คือ น้องใหม่ ติดตามรายการชุมทางเสียงทองมาโดยตลอด คิดอยากจะมีอัลบั้มเป็นของตัวเอง ฝันว่าสักวันหนึ่งจะได้มีโอกาสมากราบ อาโอ พนม นพพร จนกระทั่งลำเรื่องต่อกลอนเรื่อง หยาดน้ำตาเมียแต่ง เป็นเรื่องที่โด่งดังมีคนรู้จักมากขึ้น จึงเริ่มปรึกษากับหัวหน้าคณะว่าอยากจะลองมาสมัครนักร้องค่ายนพพร ฯ ตัดสินใจเดินทางมากรุงเทพฯเพื่อมาสมัครด้วยตัวเอง ผ่านขั้นตอนต่าง ๆ จนได้มาเป็นศิลปินนพพร ซิลเวอร์โกลด์ มีอัลบั้มชุดแรกชื่อว่า นางเอกหมอลำช้ำรัก ตามด้วยอัลบั้มชุดที่ 2 จีบหนุ่มเขมร และอัลบั้มชุดที่ 3 นางสาวหล่วง รวมถึงผลงานลำเรื่องต่อกลอนและวีซีดีตลกอีกหลายชุด และล่าสุดกับอัลบั้มใหม่ ผัวเขา ผู้บ่าวข้อย ที่น้องใหม่ เมืองชุมแพ ตั้งใจนำเสนอให้แฟนเพลงได้ติดตามฟังกัน
โยฮัน ว็อล์ฟกัง เดอเบอไรเนอร์
โยฮัน ว็อล์ฟกัง เดอเบอไรเนอร์ (; 13 ธันวาคม พ.ศ. 2323 – 24 มีนาคม พ.ศ. 2392) เป็นนักเคมีชาวเยอรมัน ที่เป็นที่รู้จักในการคาดเดากฎพิริออดิกของธาตุเคมี
คาเมล อิบราฮิม
คาเมล ออร์แลนโด อิบราฮิม (; เกิด 10 พฤศจิกายน ค.ศ. 1985 —) เป็นผู้จัดรายการโทรทัศน์, นักแสดงชาย และ อดีตนายแบบ เขาเป็นผู้ชนะมิสเตอร์เวิลด์ 2010 ได้รับรางวัลที่จัดขึ้นในอินช็อน, เกาหลีใต้ เมื่อวันที่ 27 มีนาคม ค.ศ. 2010
ละหุ่ง
ละหุ่ง () เป็นพืชในวงศ์ยางพารา (Euphorbiaceae) และเป็นพืชชนิดเดียวในสกุล "Ricinus" มีถิ่นกำเนิดในบริเวณเมดิเตอร์เรเนียนและแอฟริกาตะวันออก
ละหุ่งเป็นไม้พุ่ม อาจสูงได้ถึง 6 เมตร ใบเป็นใบเดี่ยวเรียงสลับกัน ขอบใบหยักเป็นแฉกแบบนิ้วมือ 5-12 แฉก เนื้อใบค่อนข้างบาง สีเขียว หรือสีเขียวแกมแดง หรือสีแดงเข้ม ก้านใบยาว 10-30 เซนติเมตร ดอกออกเป็นช่อที่ยอดหรือตามปลายกิ่ง ช่อดอกตั้งตรง ดอกย่อยสีเขียวอมเหลืองหรือสีม่วงแดง แยกเพศแต่อยู่บนช่อเดียวกัน โดยดอกตัวผู้อยู่ส่วนบน ส่วนดอกตัวเมียอยู่ส่วนล่าง ผลรูปไข่มี 3 พู เมื่ออ่อนมีสีเขียวหรือสีเขียวแกมม่วง มีหนามอ่อน ๆ คลุม เมื่อแก่จะแห้งแตกได้ ภายในมีเมล็ด 1-3 เมล็ด
เมื่อสกัดเมล็ดละหุ่งโดยไม่ใช้ความร้อน (หากใช้ความร้อนจะได้โปรตีนที่มีพิษร้ายแรงคือ ไรซิน) จะได้น้ำมันละหุ่ง (castor oil) ที่มีสารสำคัญคือ กรดริซิโนเลอิก 85-95% ใช้รักษาโรคปลอกประสาทเสื่อมแข็ง โรคพาร์คินสัน ข้ออักเสบ และแก้อาการผมร่วงได้ นอกจากนี้ น้ำมันละหุ่งยังใช้เป็นยาระบายอย่างอ่อน และใช้ในอุตสาหกรรมเคมีและรถยนต์อย่างแพร่หลาย
ฆวน การ์ซิอา โปสติโก
ฆวน การ์ซิอา โปสติโก (; เกิด 19 มกราคม ค.ศ. 1982 —) เป็นผู้เข้าแข่งขันประกวดจากเมืองมาลากา ประเทศสเปน เขาเป็นผู้ชนะมิสเตอร์เวิลด์ 2007 ได้รับรางวัลที่จัดขึ้นในเมืองซานย่า ประเทศจีน เมื่อวันที่ 31 มีนาคม ค.ศ. 2007
วัดอิสาน
วัดอิสาน สร้างขึ้นเมื่อ พ.ศ. 2220 ในสมัยสมเด็จพระนารายณ์มหาราชแห่งกรุงศรีอยุธยา ปัจจุบันตั้งอยู่ ณ ถนนกุดั่น ตำบลในเมือง อำเภอเมือง จังหวัดนครราชสีมา
วัดอิสาน สร้างขึ้นเมื่อปี พ.ศ. 2220 ในสมัยกรุงศรีอยุธยา โดยเป็นวัดที่สร้างพร้อม ๆ กับการสร้างเมืองนครราชสีมา โดยสมเด็จพระนารายณ์มหาราช โปรดฯ ให้โดยพระยายมราช หรือ สังข์ เป็นผู้สร้างโดยมีช่างชาวฝรั่งเศสเป็นผู้ช่วยออกแบบผังเมือง เมื่อสร้างผังเมืองเสร็จ จึงโปรดฯ ให้ประชาชน และคฤหบดีและขุนนาง สร้างวัด 6 วัด คือ วัดพระนารายณ์มหาราช (วัดกลาง) วัดบูรพ์ วัดอิสาน วัดพายัพ วัดบึง และวัดสระแก้ว
วัดอิสาน เป็นวัดที่คหบดีและประชาชนร่วมกันสร้าง ความควาปราณีตในการก่อสร้างจึงน้อยกว่าวัดที่สร้างโดยขุนนาง (วัดกลางนคร วัดบึง และวัดสระแก้ว) แต่เต็มไปด้วยความภาคภูมิใจที่ส่งมายังอนุชนรุ่นหลังโดยเฉพาะภายในอุโบสถมีพระพุทธรูปประธาน ศิลปะสมัยเชียงแสน ชื่อว่า "พระศรีรัตนปราติการส" แปลว่า “พระแก้วมงคลผู้ให้ความปรารถนาสำเร็จยิ่งกว่าปรารถนา”
พระอุโบสถ กว้าง 11.28 เมตร ยาว 22.60 เมตร สูง 14 เมตร มีเสา 12 ต้น เป็นเสาแปดเหลี่ยม มีหัวบนหัวเสา หรือเรียกว่า เสามรรค 8 ฐานแอ่นโค้งทรงสำเภา หน้าบันและหลังคาได้ซ่อมใหม่ มีลวดลายแกะสลัก ภายในมีจิตรกรรมฝาผนัง ฐานเสมาคู่ และเสาหัวเม็ดที่กำแพง ตามแบบกรุงศรีอยุธยา ซึ่งในปัจจุบันวัดที่ยังคงโครงสร้างเดิมตั้งแต่สมัยอยุธยาในจังหวัดนครราชสีมา เหลือเพียง 3 วัด อันได้แก่ วัดบึง วัดอิสาน และวัดหมื่นไวย (วัดหมื่นไวยตั้งอยู่นอกเมืองนครราชสีมา)
เจิ้ง ยฺหวี่กวง
เจิ้ง ยฺหวี่กวง หรือ เจฟฟรีย์ เจิ้ง ยฺหวี่ กวง (; ; 23 พฤศจิกายน ค.ศ. 1980 —) เป็นนายแบบชาวจีน และเป็นผู้ชนะการประกวดแมนฮันต์อินเตอร์เนชันแนล 2007 ที่คังว็อน, เกาหลี
เขาเกิดในต้าเหลียน, มณฑลเหลียวหนิง, ประเทศจีน และจบการศึกษาจากมหาวิทยาลัยควีนส์, รัฐออนแทรีโอ, ประเทศแคนาดา พ่อของเขาเป็นนายหน้าซื้อขายหลักทรัพย์ และแม่ของเขาเป็นล่ามภาษาอังกฤษ จึงทำให้เขาพูดภาษาอังกฤษได้คล่อง
ก่อนหน้าที่จะเขาเป็นแมนฮันต์อินเตอร์เนชันแนล 2007 เขาเป็นนายแบบของไนกี้, อาดิดาส, ปีแยร์ การ์แดง, นาฬิกาเซนิต, ซารา, อัลเฟรด ดันฮิลล์ และแบรนด์ในประเทศและต่างประเทศ ในเดือนกุมภาพันธ์ปี ค.ศ. 2007 เขาได้รับตำแหน่งแมนฮันต์อินเตอร์เนชันแนล 2007
หลังจากที่ได้รับตำแหน่งแมนฮันต์อินเตอร์เนชันแนล 2007 เขาได้รับเชิญให้ไปร่วมถ่ายทำภาพยนตร์ในประเทศจีนและฮ่องกง เขาเป็นชาวจีนคนแรกที่ได้รับรางวัลชนะเลิศแมนฮันต์อินเตอร์เนชันแนล